ರೀಸ್ ವಿದರ್ಸ್ಪೂನ್

ವಿಶ್ವಕ್ಕೆ '**ರೀಸ್‌ ವಿದರ್‌ಸ್ಪೂನ್‌** ' ಎಂದು ಪರಿಚಿತರಾದ **ಲಾರಾ ಜೀನ್‌ ರೀಸ್‌ ವಿದರ್‌ಸ್ಪೂನ್‌**  (ಜನನ: 22 ಮಾರ್ಚ್‌ 1976) ಅಮೆರಿಕಾದ ಒಬ್ಬ ನಟಿ ಮತ್ತು ಚಲನಚಿತ್ರ ನಿರ್ಮಾಪಕಿ.

1988ರಲ್ಲಿ ಅವರು ಮೂರು ಪ್ರಮುಖ ಚಲನಚಿತ್ರಗಳಲ್ಲಿ ನಟಿಸಿದರು: *ಒವರ್ನೈಟ್‌ ಡೆಲಿವರಿ*, *ಪ್ಲೆಸೆಂಟ್ವಿಲ್ಲೆ‌*  ಮತ್ತು *ಟ್ವಿಲೈಟ್* ‌.  ಇದರ ಮಾರನೆಯ ವರ್ಷ, ರೀಸ್‌ ವಿದರ್‌ಸ್ಪೂನ್‌ ವಿಮರ್ಶಾತ್ಮಕವಾಗಿ ಮೆಚ್ಚುಗೆ ಗಳಿಸಿದ *ಎಲೆಕ್ಷನ್‌*  ಎಂಬ ಚಲನಚಿತ್ರದಲ್ಲಿ ನಟಿಸಿದರು. ಈ ಚಲನಚಿತ್ರದಲ್ಲಿನ ನಟನೆಗಾಗಿ ಅವರಿಗೆ ಗೋಲ್ಡನ್‌ ಗ್ಲೋಬ್‌ ನಾಮನಿರ್ದೇಶನ ಲಭಿಸಿತು.  *ಲೀಗಲ್ಲಿ ಬ್ಲೋಂಡ್‌*  ಎಂಬ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು ಗಳಿಸಿದ ಚಲನಚಿತ್ರದಲ್ಲಿ  'ಎಲ್ಲಿ ವುಡ್ಸ್‌'‌ ಎಂಬ ವಿಶಿಷ್ಟ ಪಾತ್ರದಲ್ಲಿ ನಟನೆಯೊಂದಿಗೆ 2001ರಲ್ಲಿ ಅವರ ನಟನಾ ವೃತ್ತಿಗೆ ಪ್ರಮುಖ ತಿರುವು ಸಿಕ್ಕಿತು. 2002ರಲ್ಲಿ ಅವರು *ಸ್ವೀಟ್‌ ಹೋಂ ಅಲಾಬಾಮಾ*  ಎಂಬ ಚಲನಚಿತ್ರದಲ್ಲಿ ನಟಿಸಿದರು. ಇದು ಇಲ್ಲಿಯವರೆಗೆ ಅವರ ಪಾಲಿಗೆ ಅತಿದೊಡ್ಡ ವಾಣಿಜ್ಯ ಯಶಸ್ಸು ಪಡೆದ ಚಲನಚಿತ್ರವಾಯಿತು. 2003ರಲ್ಲಿ *Legally Blonde 2: Red, White & Blonde*  ಚಲನಚಿತ್ರದಲ್ಲಿ ಅವರು ಮುಖ್ಯ ನಟಿಯಾಗಿ ಮರಳಿದ್ದಲ್ಲದೆ ಕಾರ್ಯಕಾರೀ ನಿರ್ಮಾಪಕಿಯೂ ಆಗಿದ್ದರು.  2005ರಲ್ಲಿ, *ವಾಕ್‌ ದಿ ಲೈನ್‌*  ಎಂಬ ಚಲನಚಿತ್ರದಲ್ಲಿ ಜೂನ್‌ ಕಾರ್ಟರ್‌ ಕ್ಯಾಷ್‌ ಎಂಬ ಪಾತ್ರನಿರ್ವಹಣೆಗಾಗಿ ವಿಶ್ವವ್ಯಾಪಿ ಗಮನ ಸೆಳೆದರು ಮತ್ತು ಮೆಚ್ಚುಗೆ ಗಳಿಸಿದರು. ರೀಸ್‌ ವಿದರ್‌ಸ್ಪೂನ್‌ ಪ್ರಮುಖ ಪಾತ್ರದಲ್ಲಿ ಅತ್ಯುತ್ತಮ ನಟಿ ಎನಿಸಿ ಅಕ್ಯಾಡಮಿ ಪ್ರಶಸ್ತಿ‌, ಗೋಲ್ಡನ್‌ ಗ್ಲೋಬ್‌, BAFTA ಹಾಗೂ ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌ ಪ್ರಶಸ್ತಿಗಳನ್ನು ಗಳಿಸಿದರು.

ರೀಸ್‌ ವಿದರ್‌ಸ್ಪೂನ್‌ ನಟ ಹಾಗೂ ತಮ್ಮೊಂದಿಗೆ *ಕ್ರೂಯೆಲ್‌ ಇಂಟೆನ್ಷನ್ಸ್‌*  ಚಲನಚಿತ್ರದಲ್ಲಿ ಸಹನಟರಾದ ರಯಾನ್‌ ಫಿಲಿಪ್ಸ್‌ರನ್ನು 1999ರಲ್ಲಿ ವಿವಾಹವಾದರು. ಅವರಿಗೆ ಆವಾ ಮತ್ತು ಡೀಕಾನ್‌ ಎಂಬ ಇಬ್ಬರು ಮಕ್ಕಳಿದ್ದಾರೆ.  ಈ ಜೋಡಿಯು 2006ರ ಅಂತ್ಯದಲ್ಲಿ ಪ್ರತ್ಯೇಕಗೊಂಡು, ಅಕ್ಟೋಬರ್‌ 2007ರಲ್ಲಿ ವಿಚ್ಛೇದನ ಹೊಂದಿತು.
ರೀಸ್‌ ವಿದರ್‌ಸ್ಪೂನ್‌ ಟೈಪ್‌ ಎ ಫಿಲ್ಮ್ಸ್‌ ಎಂಬ ಚಲನಚಿತ್ರ ನಿರ್ಮಾಣ ಸಂಸ್ಥೆಯ ಒಡತಿ. ಮಕ್ಕಳ ಮತ್ತು ಮಹಿಳೆಯರ ಸಲಹಾ ಸಂಘಟನೆಗಳಲ್ಲಿ ಸಕ್ರಿಯರಾಗಿ ಪಾಲ್ಗೊಂಡಿದ್ದಾರೆ.  ಅವರು ಚಿಲ್ಡ್ರನ್ಸ್‌ ಡಿಫೆನ್ಸ್‌ ನಿಧಿ‌ ಮಂಡಳಿಯಲ್ಲಿ ಸೇವೆ ಸಲ್ಲಿಸುತ್ತಿದ್ದಾರೆ. 2007ರಲ್ಲಿ ಅವರು ಏವನ್‌ ಪ್ರಾಡಕ್ಟ್ಸ್‌ನ ಜಾಗತಿಕ ರಾಯಭಾರಿಯಾಗಿ ನೇಮಕವಾದರು. ದಾನಧರ್ಮ ಸಂಸ್ಥೆ ಏವನ್‌ ಪ್ರತಿಷ್ಠಾನದಲ್ಲಿ ಅವರು ಗೌರವಾನ್ವಿತ ಅಧ್ಯಕ್ಷೆಯಾಗಿ ಸೇವೆ ಸಲ್ಲಿಸಿದರು.

## ಆರಂಭಿಕ ಜೀವನ ಹಾಗೂ ಶಿಕ್ಷಣ 
ರೀಸ್‌ ವಿದರ್‌ಸ್ಪೂನ್‌ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಲೂಯಿಸಿಯಾನಾದ ನ್ಯೂ ಆರ್ಲಿಯನ್ಸ್‌ನಲ್ಲಿ ಸದರ್ನ್‌ ಬ್ಯಾಪ್ಟಿಸ್ಟ್‌ ಆಸ್ಪತ್ರೆ (ಇಂದು ಒಷ್ನರ್‌ ಬ್ಯಾಪ್ಟಿಸ್ಟ್‌ ವೈದ್ಯಕೀಯ ಕೇಂದ್ರ‌)ದಲ್ಲಿ ಜನಿಸಿದರು. ಅವರ ಹೆತ್ತವರು ಇದೇ ಸ್ಥಳದಲ್ಲಿ ವಾಸಿಸುತ್ತಿದ್ದರು. ಅವರ ತಂದೆ ಟ್ಯೂಲೇನ್‌ ಯುನಿವರ್ಸಿಟಿ ವೈದ್ಯಕೀಯ ಶಾಲೆಯಲ್ಲಿ ವಿದ್ಯಾರ್ಥಿಯಾಗಿದ್ದರು.  ರೀಸ್‌ರ ತಾಯಿ ಬೆಟ್ಟಿ (ಪೂರ್ವಾಶ್ರಮದ ಹೆಸರು ರೀಸ್‌) ಟೆನ್ನೆಸೀ ರಾಜ್ಯದ ಹ್ಯಾರಿಮನ್‌ ಸಂಜಾತೆ. ಇವರು ಮಕ್ಕಳ ಶುಶ್ರೂಷಾ ವೃತ್ತಿಯಲ್ಲಿ Ph.D. ಹೊಂದಿದ್ದಾರೆ. ವ್ಯಾಂಡರ್ಬಿಲ್ಟ್‌ ವಿಶ್ವವಿದ್ಯಾನಿಲಯದಲ್ಲಿ ಬೆಟ್ಟಿ ಶುಶ್ರೂಷಾಶಾಸ್ತ್ರದ ಪ್ರಾಧ್ಯಾಪಕಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.  ತಾವು ಸ್ಕಾಟಿಷ್ ಸಂಜಾತ ಜಾನ್‌ ವಿದರ್‌ಸ್ಪೂನ್‌ರ ವಂಶಜೆಯೆಂದು ರೀಸ್‌ ವಿದರ್‌ಸ್ಪೂನ್ ಹೇಳಿಕೊಂಡಿದ್ದಾರೆ. ಜಾನ್‌ ವಿದರ್‌ಸ್ಪೂನ್‌ಪ್ರಿನ್ಸ್‌ಟನ್‌ ವಿಶ್ವವಿದ್ಯಾನಿಲಯದ ಆರನೆಯ ಅಧ್ಯಕ್ಷ, ಹಾಗೂ, ಅಮೆರಿಕಾ ಸಂಯುಕ್ತ ಸಂಸ್ಥಾನ ಸ್ವಾತಂತ್ರ್ಯ ಘೋಷಣೆಗೆ ಸಹಿ ಹಾಕಿದವರಲ್ಲೊಬ್ಬರಾಗಿದ್ದರು.  ಆದರೆ ವಂಶಜರ ಬಗ್ಗೆ ಈ ಹೇಳಿಕೆಯನ್ನು ಇದುವರೆಗೂ ಪರಿಶೀಲಿಸಲಾಗಿಲ್ಲ.  ರೀಸ್‌ರ ತಂದೆ ಜರ್ಮನಿಯ ವೀಸ್ಬಾಡೆನ್‌ನಲ್ಲಿ U.S. ಸೇನಾ ಸೇವೆಯಲ್ಲಿದ್ದ ಕಾರಣ,ಸಣ್ಣ ಬಾಲಕಿಯಾಗಿ ನಾಲ್ಕು ವರ್ಷಗಳ ಕಾಲ ಜರ್ಮನಿಯಲ್ಲಿದ್ದರು. 
U.S.ಗೆ ವಾಪಸಾದ ನಂತರ, ಟೆನ್ನೆಸೀಯ ನ್ಯಾಷ್ವಿಲ್‌ನಲ್ಲಿ ರೀಸ್‌ ತಮ್ಮ ಬಾಲ್ಯವನ್ನು ಕಳೆದರು. ಅವರನ್ನು ಎಪಿಸ್ಕಪೇಲಿಯನ್‌ (ಬಿಷಪ್‌ ಗಣಪ್ರಭುತ್ವವಾದಿ) ಸಂಪ್ರದಾಯ ರೀತ್ಯಾ ಬೆಳೆಸಲಾಯಿತು.

ರೀಸ್‌ ತಮ್ಮ ಏಳನೆಯ ವಯಸ್ಸಿನಲ್ಲಿ, ಹೂವ್ಯಾಪಾರಿಯೊಬ್ಬರ ದೂರದರ್ಶನ ಜಾಹೀರಾತಿನಲ್ಲಿ ಒಬ್ಬ ಫ್ಯಾಷನ್‌ ರೂಪದರ್ಶಿಯಾಗಿ ನಟಿಸಲು ಆಯ್ಕೆಯಾದರು. ನಟನಾ ತರಗತಿಗಳಿಗೆ ಸೇರಿಕೊಳ್ಳಲು ಇದು ರೀಸ್‌ರನ್ನು ಪ್ರೇರೇಪಿಸಿತು.  ತಮ್ಮ ಹನ್ನೊಂದನೆಯ ವಯಸ್ಸಿನಲ್ಲಿ ಟೆನ್‌-ಸ್ಟೇಟ್‌ ಟ್ಯಾಲೆಂಟ್‌ ಫೇರ್‌ ಸ್ಪರ್ಧೆಯಲ್ಲಿ ಮೊದಲ ಸ್ಥಾನ ಗಳಿಸಿದರು. ಪುಸ್ತಕಗಳನ್ನು ಓದುವುದು ಅವರಿಗೆ ಪಂಚಪ್ರಾಣವಾಗಿತ್ತು. 'ಬಹಳಷ್ಟು ಪುಸ್ತಕಗಳನ್ನು ಓದುವ ದೊಡ್ಡ ದಡ್ಡಿ' ಎಂದು ಅವರು ತಮ್ಮನ್ನು ಪರಿಗಣಿಸಿಕೊಳ್ಳುತ್ತಿದ್ದರು.  ಪುಸ್ತಕಗಳ ಬಗ್ಗೆ ತಮ್ಮ ಒಲವಿನ ವಿಚಾರ ಬಂದಾಗ, 'ಪುಸ್ತಕ ಮಳಿಗೆಯಲ್ಲಿ ನಾನು ಹುಚ್ಚಿಯಾಗುವುದುಂಟು.  ನನ್ನ ಹೃದಯ ಬಹಳ ಜೋರಾಗಿ ಬಡಿಯಲು ಆರಂಭಿಸುತ್ತದೆ, ಏಕೆಂದರೆ ನಾನು ಅಲ್ಲಿರುವುದನ್ನೆಲ್ಲಾ ಕೊಂಡುಕೊಳ್ಳಬಯಸುವೆ' ಎಂದರು.  ಒಂದು ವರ್ಷ ವ್ಯಾಸಂಗದ ನಂತರ, ನಟನೆಯ ವೃತಿಯಲ್ಲಿ ತೊಡಗಿಸಿಕೊಳ್ಳಲು ಸ್ಟ್ಯಾನ್ಫರ್ಡ್‌ ತೊರೆದರು.

ತಮ್ಮ ವಿಶಿಷ್ಟ ದಕ್ಷಿಣದ (ಯುಎಸ್‌) ಸಾಂಪ್ರದಾಯಿಕ ಪಾಲನೆಯ ಬಗ್ಗೆ ರೀಸ್‌ಗೆ ಹೆಮ್ಮೆಯಿದೆ. ಇದರಿಂದ ಅವರಿಗೆ 'ಕುಟುಂಬ ಮತ್ತು ಸಂಪ್ರದಾಯದ ಪರಿಜ್ಞಾನ' ನೀಡಿತು; 'ಜನರ ಭಾವನೆಗಳನ್ನು ಗಮನದಲ್ಲಿಟ್ಟುಕೊಳ್ಳುವುದು, ಸಜ್ಜನಿಕೆಯಿಂದಿರುವುದು, ಹೊಣೆಗಾರಿಕೆಯಿಂದಿರುವುದು, ಹಾಗೂ, ನಮ್ಮ ಜೀವನದಲ್ಲಿರುವುದನ್ನು ಹಗುರವಾಗಿ ಪರಿಗಣಿಸದಿರುವುದನ್ನು' ಕಲಿತೆ ಎಂದು ರೀಸ್‌ ತಿಳಿಸಿದರು.  ತಮ್ಮ ಜೀವನದಲ್ಲಿ ಬಹಳ ಬೇಗ ಸಾಧನೆಗಳನ್ನು ಮಾಡಿದ ಕುರಿತು, *ಇಂಟರ್ವ್ಯೂ*  ಪತ್ರಿಕೆಗೆ ರೀಸ್ ಹೇಳಿದ್ದು ಹೀಗೆ: 'ಇದರಲ್ಲಿ ಯಾವುದನ್ನೂ ಗಮನಾರ್ಹವೆಂದು ತಾವು ಭಾವಿಸಿಲ್ಲ.  ಬಹುಶಃ ಬುದ್ಧಿಸ್ವಾಸ್ಥ್ಯದಲ್ಲಿರಲು ಹಾಗೂ  ಕಾಲು ನೆಲದ ಮೇಲೆ ದೃಢವಾಗಿರಬೇಕೆಂಬ ಮನೋಭಾವವೇ ನಾನು ಆಯ್ದುಕೊಂಡ ನಡವಳಿಕೆಗೆ ಕಾರಣ. ಮಹಿಳೆಯರು ಬಹಳಷ್ಟು ಸಾಧನೆ ಮಾಡಿರುವ ವಾತಾವರಣದಲ್ಲಿ ನಾನು ಬೆಳೆದೆ.  ಅವರು ಸಾಧಿಸಲಾಗದಿದ್ದಲ್ಲಿ, ಸಮಾಜವು ಅವರನ್ನು ನಿರ್ಬಂಧಿಸುತ್ತಿದ್ದುದೇ ಕಾರಣ.'  'ರೀಸ್‌ರ ಮೊದಲ ಚುಂಬನದ ದೃಶ್ಯವು, ನಾನು ಚಲನಚಿತ್ರಗಳಲ್ಲಿ ನೋಡಿರುವ ಅತ್ಯಂತ ಪರಿಪೂರ್ಣ ಸಣ್ಣ ದೃಶ್ಯ' ಎಂದು ವಿಮರ್ಶಕ ರೊಜರ್‌ ಎಬರ್ಟ್‌ ಪ್ರತಿಕ್ರಿಯಿಸಿದ್ದಾರೆ.  ಆನಂತರ ಇದೇ ವರ್ಷದಲ್ಲಿ, ಅವರು ಕೇಬಲ್‌ ಚಲನಚಿತ್ರ *ವೈಲ್ಡ್‌ಫ್ಲಾವರ್‌*  ಮೂಲಕ ತಮ್ಮ ಕಿರುತೆರೆ ನಟನೆಯನ್ನು ಆರಂಭಿಸಿದರು. ಡಿಯೇನ್‌ ಕೀಟನ್‌ ನಿರ್ದೇಶಿಸಿದ ಈ ಚಲನಚಿತ್ರದಲ್ಲಿ ಪ್ಯಾಟ್ರಿಷಿಯಾ ಆರ್ಕ್ವೆಟ್‌ ನಟಿಸಿದ್ದರು.  ಇದರ ಮುಂದಿನ ವರ್ಷ, 1994ರಲ್ಲಿ ತೆರೆಕಂಡ ಚಲನಚಿತ್ರ *S.F.W.* ನಲ್ಲಿ ವಿದರ್‌ಸ್ಪೂನ್, ವೆಂಡಿ ಫಿಸ್ಟರ್‌ ಎಂಬ ಇನ್ನೊಂದು ಪ್ರಮುಖ ಪಾತ್ರ ನಿರ್ವಹಿಸಿದರು. ಜೆಫ್ರಿ ಲೆವಿ ಈ ಚಲನಚಿತ್ರವನ್ನು ನಿರ್ದೇಶಿಸಿದ್ದರು.

ಇಸವಿ 1996ರಲ್ಲಿ, ಎರಡು ಅದ್ದೂರಿ ಚಲನಚಿತ್ರಗಳಲ್ಲಿ ಅವರಿಗೆ ಪಾತ್ರಗಳನ್ನು ನೀಡಲಾಯಿತು. *ಫಿಯರ್‌*  ಎಂಬ ರೋಮಾಂಚಕ-ಕಥೆಯ ಚಲನಚಿತ್ರದಲ್ಲಿ ಅವರುಮಾರ್ಕ್‌ ವಾಲ್ಬರ್ಗ್‌ ಮತ್ತು ಅಲಿಸಾ ಮಿಲನೊನೊಂದಿಗೆ ನಿಕೋಲ್‌ ವಾಕರ್‌ ಎಂಬ ಪಾತ್ರ ನಿರ್ವಹಿಸಿದರು.  ಹಿಂಸಾ-ಪ್ರವೃತ್ತಿಯ ಮನೋವಿಕೃತ ವ್ಯಕ್ತಿಯೆಂದು ಕಂಡುಬರುವ ಸುಂದರ ಗೆಳೆಯನ ಜತೆ ಹದಿಹರೆಯದ ಹುಡುಗಿಯ ಪಾತ್ರವಾಗಿತ್ತು. ವಿಕೃತಹಾಸ್ಯಮಿಶ್ರಿತ ರೋಮಾಂಚಕ-ಕಥೆಯುಳ್ಳ *ಫ್ರೀವೇ*  ಚಲನಚಿತ್ರದಲ್ಲಿಯೂ ಸಹ ಅವರು ಕೀಫರ್‌ ಸದರ್ಲೆಂಡ್‌ ಮತ್ತು ಬ್ರೂಕ್‌ ಷೀಲ್ಡ್ಸ್‌ರೊಂದಿಗೆ ನಾಯಕಿನಟಿಯಾಗಿದ್ದರು.   ಅವರದ್ದು ಲಾಸ್‌ ಏಂಜಲ್ಸ್‌‌ನಲ್ಲಿ ವಾಸಿಸುವ ವ್ಯಾನೆಸಾ ಲುಟ್ಜ್‌ ಎಂಬ ಬಡ ಹುಡುಗಿಯ ಪಾತ್ರ. ಸ್ಟಾಕ್ಟನ್‌ನಲ್ಲಿರುವ ತನ್ನ ಅಜ್ಜಿಯ ಮನೆಗೆ ಹೋಗುತ್ತಿರುವಾಗ, ಒಬ್ಬ ಹೆದ್ದಾರಿ ಸರಣಿ ಹಂತಕ ಎದುರಾಗುತ್ತಾನೆ.

 
ಈ ಸಾಧನೆಗಾಗಿ ಅವರಿಗೆ ಕಾಗ್ನ್ಯಾಕ್‌ ಪೊಲೀಸ್‌ ಚಲನಚಿತ್ರೋತ್ಸವ‌ದಲ್ಲಿ ಅತ್ಯುತ್ತಮ ನಟಿ ಪ್ರಶಸ್ತಿ ಲಭಿಸಿತು. ಖ್ಯಾತ ಉದಯೋನ್ಮುಖ ನಟಿಯಾಗಿ ತಮ್ಮ ಸ್ಥಾನ ದೃಢಗೊಳಿಸಿದರು.  ಈ ಚಲನಚಿತ್ರದ ನಿರ್ಮಾಣವೂ ಸಹ ವಿದರ್‌ಸ್ಪೂನ್‌ಗೆ ಗಮನಾರ್ಹವಾದ ನಟನಾ ಅನುಭವ ನೀಡಿತು. 'ನನಗೆ ಅತಿಯಾದ ದಿಗಿಲು ಹುಟ್ಟಿಸಿದ ಚಲನಚಿತ್ರದ ಅಡಚಣೆಯಿಂದ ಪಾರಾದ ನಂತರ, ನಾನು ಏನು ಬೇಕಾದರೂ ಯತ್ನಿಸಬಹುದು ಎನಿಸಿತು' ಎಂದು ಅವರು ಹೇಳಿದರು. 
ರೀಸ್‌ ವಿದರ್‌ಸ್ಪೂನ್‌ ಒಬ್ಬ ಅಸಾಧಾರಣ ನಟಿಯಾಗುವರೆಂಬ ದೃಢ ನಂಬಿಕೆಯಿತ್ತು ಎಂದು ನಿರ್ದೇಶಕ ಗ್ಯಾರಿ ರಾಸ್‌ ತಿಳಿಸಿದ್ದಾರೆ.  ಕಾಕತಾಳೀಯ ಎಂಬಂತೆ, ಈ ಚಲನಚಿತ್ರದ ಧ್ವನಿಮುದ್ರಿಕೆಗಾಗಿ ಮಾರ್ಸಿ ಪ್ಲೇಗ್ರೌಂಡ್‌ ರಚಿಸಿದ ಸಂಗೀತದ ವೀಡಿಯೊದಲ್ಲಿ ಅವರು ಕಾಣಿಸಿಕೊಂಡರು.  ಇದೇ ವರ್ಷ, 1998ರಲ್ಲಿ ಪ್ರಕಟವಾದ ಟಾಮ್‌ ಪೆರೊಟಾರ *ಎಲೆಕ್ಷನ್‌*  ಕಾದಂಬರಿ ರೂಪಾಂತರದ ಚಲನಚಿತ್ರದಲ್ಲಿ ರೀಸ್‌ ವಿದರ್‌ಸ್ಪೂನ್‌ ಮತ್ತು ಮ್ಯಾಥ್ಯೂ ಬ್ರೊಡೆರಿಕ್‌ ನಟಿಸಿದರು.  *ಪ್ರೀಮಿಯರ್‌* ನ *100 ಸರ್ವಕಾಲಿಕ ಚಲನಚಿತ್ರ ನಿರ್ವಹಣೆಗಳ* ಪಟ್ಟಿಯಲ್ಲಿ ರೀಸ್‌ ವಿದರ್‌ಸ್ಪೂನ್‌ ಸ್ಥಾನ ಪಡೆದುಕೊಂಡರು.

ಅಕಾಡೆಮಿ ಪ್ರಶಸ್ತಿ ಪುರಸ್ಕೃತ ನಿರ್ದೇಶಕ ಅಲೆಕ್ಸ್ಯಾಂಡರ್‌ ಪೇಯ್ನ್‌ ರೀಸ್‌ ವಿದರ್‌ಸ್ಪೂನ್‌ರನ್ನು ಈ ರೀತಿ ಪ್ರಶಂಸಿಸಿದರು: 'ಪುರುಷರು ಆಕರ್ಷಿತರಾಗುವ ಗುಣಗಳು ಅವರಲ್ಲಿದೆ, ಸ್ತ್ರೀಯರು ಅವರ  ಸ್ನೇಹಿತೆಯಾಗಿರಲು ಬಯಸುತ್ತಾರೆ. 
ಆದರೆ, ಇದು ಕೇವಲ ಮೂಲಾಧಾರವಷ್ಟೇ.  ಈ ರೀತಿಯ ಪ್ರಭಾವೀ ಮೋಹಕ-ಗುಣ ಮತ್ತು ಹಾಸ್ಯಪ್ರಜ್ಞೆ ಇನ್ಯಾರಲ್ಲೂ ಇಲ್ಲ.  ರೀಸ್‌ ಯಾವುದೇ ರೀತಿಯ ನಟನೆಯನ್ನೂ ಮಾಡಬಹುದು.'  ತಾವು ಪಾತ್ರಗಳನ್ನು ಗಿಟ್ಟಿಸಿಕೊಳ್ಳಲು ಪರದಾಡಬೇಕಾದ ಕಾರಣಗಳನ್ನು ರೀಸ್‌ ವಿಶ್ಲೇಷಿಸಿದರು. 'ನಾನು ನಿರ್ವಹಿಸಿದ ಪಾತ್ರವು ಬಹಳ ತೀವ್ರ ಹಾಗೂ ಗಯ್ಯಾಳಿ ಸ್ವಭಾವದ್ದಾಗಿದ್ದರಿಂದ-ತಾವು ಪಾತ್ರವನ್ನು ಸೃಷ್ಟಿಸುತ್ತಿದ್ದೇನೆಂಬ ಭಾವನೆ ಬದಲಿಗೆ ಜನರು ತಮ್ಮ ಸ್ವಭಾವವೇ ಹಾಗಿದೆಯೆಂದು ಭಾವಿಸಿದರು. ನಾನು ಪಾತ್ರಪರೀಕ್ಷೆಗಳಿಗೆ ಹಾಜರಾದರೂ, ಆದರೆ ನಾನು ಎಂದಿಗೂ ಎರಡನೇ ಆಯ್ಕೆಯಾಗಿದ್ದೆ. ಸ್ಟುಡಿಯೊಗಳು ನನ್ನನ್ನು ಸೇರಿಸಿಕೊಳ್ಳಲು ಇಷ್ಟಪಡುತ್ತಿರಲಿಲ್ಲ. ನಾನು ಪಾತ್ರಗಳನ್ನು ಕಳೆದುಕೊಳ್ಳುತ್ತಿದ್ದದ್ದು ದೊಡ್ಡ ಗಲ್ಲಾಪೆಟ್ಟಿಗೆ ಯಶಸ್ಸಿನ ಮಹಾನ್‌ ನಟಿಯರಿಗಲ್ಲ, ಬದಲಿಗೆ, ಜನರು ವಿಭಿನ್ನ ರೀತಿಯಲ್ಲಿ ಭಾವಿಸಿದ ನಟಿಯರಿಗೆ.'   *ಫ್ರೆಂಡ್ಸ್‌*  ಕಿರುತೆರೆ ಸರಣಿಯ ಆರನೆಯ ಭಾಗದಲ್ಲಿ ರಿದರ್‌ಸ್ಪೂನ್ರಾಚೆಲ್‌ ಗ್ರೀನ್‌ನ ಸಹೋದರಿ ಜಿಲ್‌ ಗ್ರೀನ್‌ ಪಾತ್ರದಲ್ಲಿ ಅತಿಥಿನಟಿಯಾಗಿ ಕಾಣಿಸಿಕೊಂಡರು.

ಇದರ ತರುವಾಯ ವರ್ಷ, ಕ್ರೆಸ್ಟ್‌ ಆನಿಮೇಷನ್‌ ಪ್ರೊಡಕ್ಷನ್ಸ್‌ ನಿರ್ಮಾಣದ *ದಿ ಟ್ರಂಪೆಟ್‌ ಆಫ್‌ ದಿ ಸ್ವಾನ್‌*  ಆನಿಮೇಟೆಡ್‌ ಚಲನಚಿತ್ರದಲ್ಲಿ ಸೆರೆನಾ ಪಾತ್ರಕ್ಕೆ ಧ್ವನಿದಾನ ಮಾಡಿದರು.

### ವಿಶ್ವವ್ಯಾಪಿ ಮನ್ನಣೆ (2001–2004) 
ಇಸವಿ 2001 ರೀಸ್‌ ವಿದರ್‌ಸ್ಪೂನ್‌ರ ವೃತಿಯಲ್ಲಿ ಗಮನಾರ್ಹ ತಿರುವು ನೀಡಿತು. ಆ ವರ್ಷ ಅವರು *ಲೀಗಲ್ಲಿ ಬ್ಲೋಂಡ್‌*  ಎಂಬ ಚಲನಚಿತ್ರದಲ್ಲಿ ನಟಿಸಿದರು.  ತನ್ನ ಮಾಜಿ ಗೆಳೆಯನನ್ನು ಹಿಂಬಾಲಿಸಿಕೊಂಡು ಹಾರ್ವರ್ಡ್‌ ವಿಶ್ವವಿದ್ಯಾನಿಲಯಕ್ಕೆ ಹೋಗಲು, ಕಾನೂನು ವಿದ್ಯಾರ್ಥಿನಿಯಾಗುವ ಇಂಗಿತ ಹೊತ್ತ ಎಲ್ಲೆ ವುಡ್ಸ್‌ ಎಂಬ ಫ್ಯಾಷನ್‌ ವ್ಯಾಪಾರಿ ಮಹಿಳೆಯ ಮುಖ್ಯ ಪಾತ್ರವನ್ನು ಅವರು ನಿರ್ವಹಿಸಿದರು.  ವುಡ್ಸ್‌ ಪಾತ್ರದ ಬಗ್ಗೆ ರೀಸ್‌ ವಿದರ್‌ಸ್ಪೂನ್ ಮಾತನಾಡುತ್ತಾ: "ನಾನು *ಲೀಗಲಿ ಬ್ಲೋಂಡ್‌*  ಓದಿದಾಗ, ನಾನು ಎಂದುಕೊಂಡದ್ದು, 'ಆಕೆ ಬೆವರಲಿ ಹಿಲ್ಸ್‌ನವಳು, ಶ್ರೀಮಂತ ಹುಡುಗಿ, ಮಹಿಳಾಸಮಾಜದಲ್ಲಿದ್ದಳು.

ಆಕೆಗೊಬ್ಬ ಒಳ್ಳೆಯ ಗೆಳೆಯನಿದ್ದಾನೆ. ಹೌದು, ಅವನು ಆಕೆಯನ್ನು ತೊರೆಯುತ್ತಾನೆ.  ಯಾರು ಕೇಳ್ತಾರೆ?  ಆಕೆಯನ್ನು ಇನ್ನೂ ದ್ವೇಷಿಸುತ್ತೇನೆ.'  ಹಾಗಾಗಿ ನೀವು ಆಕೆಯನ್ನು ದ್ವೇಷಿಸಲು ಆಗದಂತಹ ಹುಡುಗಿಯಾಗಿಸುವುದನ್ನು ನಾವು ಖಾತರಿಪಡಿಸಬೇಕಿತ್ತು." 

ರೀಸ್‌ ವಿದರ್‌ಸ್ಪೂನ್ ನಟನೆಯು ವಿಮರ್ಶಕರಿಂದ ಪ್ರಶಂಸೆ ಗಳಿಸಿತು. ಪತ್ರಿಕಾ ಮಾಧ್ಯಮವು ಅವರನ್ನು 'ನೂತನ ಮೆಗ್‌ ರಯಾನ್‌' ಎಂದು ಉಲ್ಲೇಖಿಸಿತು.  'ರೀಸ್‌ ವಿದರ್‌ಸ್ಪೂನ್‌ ತಮ್ಮ ಹರ್ಷಚಿತ್ತತೆ ಮತ್ತು ಚತುರೋಕ್ತಿಗಳಿಂದ ಈ ಪಾತ್ರಕ್ಕೆ ಲೀಲಾಜಾಲವಾಗಿ ಜೀವ ತುಂಬಿದ್ದಾರೆ' ಎಂದು ರೊಜರ್‌ ಎಬರ್ಟ್‌ ಪ್ರತಿಕ್ರಿಯಿಸಿದ್ದಾರೆ. 'ರೀಸ್‌ ಎಲ್ಲೆ ವುಡ್ಸ್‌ ಪಾತ್ರವನ್ನು ಬಹಳ ಸುಂದರವಾಗಿ ನಿರೂಪಿಸಿದ್ದಾರೆ' ಎಂದು *Salon.com*  ಅಭಿಪ್ರಾಯಪಟ್ಟಿದೆ.

ಏತನ್ಮಧ್ಯೆ, 'ರೀಸ್‌ ವಿದರ್‌ಸ್ಪೂನ್‌ ಒಬ್ಬ ಪ್ರತಿಭಾವಂತ ಹಾಸ್ಯನಟಿ. ಲವಲವಿಕೆಯಿಂದ ದೃಶ್ಯಗಳಿಗೆ ಜೀವ ತುಂಬುತ್ತಾರೆ ಹಾಗೂ ಸಾಧಾರಣ ಸಣ್ಣ ಹಾಸ್ಯಚಿತ್ರಕ್ಕೆ ಬಹುತೇಕ ಏಕಾಂಗಿಯಾಗಿ ಯಾರ ಸಹಾಯವಿಲ್ಲದೇ ಶಕ್ತಿತುಂಬಿದ್ದಾರೆ ಎಂದು *ಸಿಯೆಟ್ಲ್‌ ಪೋಸ್ಟ್‌-ಇಂಟೆಲಿಜೆನ್ಸರ್‌*  ಅಭಿಪ್ರಾಯಪಟ್ಟಿದೆ.  ತಮ್ಮ ನಟನೆಗಾಗಿ, ರೀಸ್‌ ತಮ್ಮ ಎರಡನೆಯ ಗೋಲ್ಡನ್‌ ಗ್ಲೋಬ್‌ ಅತ್ಯುತ್ತಮ ನಟಿ ನಾಮನಿರ್ದೇಶನ ಮತ್ತು ಅತ್ಯುತ್ತಮ ಹಾಸ್ಯನಟನೆಗಾಗಿ MTV ಮೂವಿ ಪ್ರಶಸ್ತಿ ಗಳಿಸಿದರು.

*ಲೀಗಲ್ಲಿ ಬ್ಲೋಂಡ್‌* ನ ಯಶಸ್ಸಿನ ನಂತರ ರೀಸ್‌ ವಿದರ್‌ಸ್ಪೂನ್‌ ಹಲವು ಪಾತ್ರಗಳಲ್ಲಿ ನಟಿಸಿದರು.  2002ರಲ್ಲಿ, *ದಿ ಸಿಂಪ್ಸನ್ಸ್‌*  ವ್ಯಂಗ್ಯಚಲನಚಿತ್ರ ಸರಣಿಯ ದಿ ಬಾರ್ಟ್‌ ವಾಂಟ್ಸ್‌ ವಾಟ್‌ ಇಟ್‌ ವಾಂಟ್ಸ್‌ ಕಂತಿನ ಗ್ರೀಟಾ ವುಲ್ಫ್‌ಕ್ಯಾಸ್ಲ್‌ ಎಂಬ ಆನಿಮೇಟೆಡ್‌ ಪಾತ್ರಕ್ಕೆ ಧ್ವನಿದಾನ ಮಾಡಿದರು.  ಇದೇ ವರ್ಷ, ಆಸ್ಕರ್ ವೈಲ್ಡ್‌ರ ನಾಟಕವನ್ನಾಧರಿಸಿದ *ದಿ ಇಂಪಾರ್ಟನ್ಸ್‌ ಆಫ್‌ ಬೀಯಿಂಗ್‌ ಅರ್ನೆಸ್ಟ್‌*  ಹಾಸ್ಯಪ್ರಧಾನ ಚಲನಚಿತ್ರದಲ್ಲಿ ಸೆಸಿಲಿಯ ಪಾತ್ರ ನಿರ್ವಹಿಸಿದರು. ಈ ನಟನೆಗಾಗಿ ಅವರಿಗೆ ಹದಿಹರೆಯದವರ ಆಯ್ಕೆಯ ಪ್ರಶಸ್ತಿ‌ ನಾಮನಿರ್ದೇಶನ ಪಡೆದರು. 
ಆಂಡಿ ಟೆನ್ನಂಟ್‌ ನಿರ್ದೇಶನದ *ಸ್ವೀಟ್‌ ಹೋಮ್‌ ಅಲಬಾಮಾ*  2002ರಲ್ಲಿನ ಅವರ ಮುಂದಿನ ಚಲನಚಿತ್ರವಾಗಿತ್ತು.  ಈ ಚಲನಚಿತ್ರದಲ್ಲಿ ಜೋಷ್‌ ಲ್ಯೂಕಾಸ್‌ ಮತ್ತು ಪ್ಯಾಟ್ರಿಕ್‌ ಡೆಂಪ್ಸಿರೀಸ್‌ರೊಂದಿಗೆ ನಟಿಸಿದರು. ಇದರಲ್ಲಿ ಅವರದ್ದು ಮೆಲಾನೀ ಕಾರ್ಮೈಕೇಲ್‌ ಎಂಬ ಯುವ ಫ್ಯಾಷನ್‌ ವಿನ್ಯಾಸಕಿಯ ಪಾತ್ರ. ಈಕೆ ನ್ಯೂಯಾರ್ಕ್‌ ರಾಜಕಾರಣಿಯನ್ನು ಮದುವೆಯಾಗುವ ಹಂಬಲವಿತ್ತು. ಆದರೆ ಈಕೆಯಿಂದ ಏಳು ವರ್ಷಗಳ ಕಾಲ ಪ್ರತ್ಯೇಕಗೊಂಡಿದ್ದ ತನ್ನ ಬಾಲ್ಯದ ಪ್ರಿಯತಮನಿಂದ ವಿಚ್ಛೇದನ ಪಡೆಯಲು ಅಲಬಾಮಾಗೆ ವಾಪಸಾಗಬೇಕಿತ್ತು.

ಇದು ತಮ್ಮ 'ವೈಯಕ್ತಿಕ ಪಾತ್ರ' ಎಂದು ರೀಸ್‌ ಬಣ್ಣಿಸಿದರು. ಏಕೆಂದರೆ ಅವರು ತವರುಪಟ್ಟಣ ನ್ಯಾಶ್‌ವಿಲ್ಲೆಯಿಂದ ಲಾಸ್‌ ಏಂಜೆಲೀಸ್‌ಗೆ ಸ್ಥಳಾಂತರಗೊಂಡಾಗ ತಮಗಾದ ಅನುಭವಗಳನ್ನು ಈ ಪಾತ್ರವು ನೆನಪಿಸಿತು.  ಈ ಚಲನಚಿತ್ರವು ಈವರೆಗೆ ರೀಸ್‌ರ ಅತಿ ಗಲ್ಲಾಪೆಟ್ಟಿಗೆ ಯಶಸ್ವೀ ಚಲನಚಿತ್ರವಾಗಿ ಹೊರಹೊಮ್ಮಿತು. ಬಿಡುಗಡೆಯಾದ ಮೊದಲ ವಾರಾಂತ್ಯದಲ್ಲೇ ಅದು $35 ದಶಲಕ್ಷಕ್ಕಿಂತ ಹೆಚ್ಚು ಹಣಗಳಿಸಿ, USನಲ್ಲಿ ಸ್ಥಳೀಯವಾಗಿ $127 ದಶಲಕ್ಷ ಹಣ ಗಳಿಸಿತು.  ಈ ವಾಣಿಜ್ಯ ಯಶಸ್ಸಿನ ನಡುವೆಯೂ, ವಿಮರ್ಶಕರು *ಸ್ವೀಟ್‌ ಹೋಮ್‌ ಅಲಬಾಮಾ*  ಚಲನಚಿತ್ರಕ್ಕೆ ನಕಾರಾತ್ಮಕ ವಿಮರ್ಶೆಗಳನ್ನು ನೀಡಿದರು.  *ದಿ ಮಿಯಾಮಿ ಹೆರಾಲ್ಡ್‌*  ಪತ್ರಿಕೆಯು ಇದನ್ನು 'ಅತೀ ನೀರಸವಾದ,ಉರುಹಚ್ಚಿದ ಮುಂಚೆಯೇ ನಿರೀಕ್ಷಿಸಬಹುದಾಗಿದ್ದ ಭಾವಪ್ರಧಾನ ಹಾಸ್ಯ ಚಲನಚಿತ್ರ' ಎಂದು ಜರಿಯಿತು. 'ಈ ಚಲನಚಿತ್ರ ಜನರನ್ನು ಹೆಚ್ಚಿನ ಸಂಖ್ಯೆಯಲ್ಲಿ ಪ್ರೇಕ್ಷಕರನ್ನು ಸೆಳೆಯಲು ಕೇವಲ ರೀಸ್‌ ವಿದರ್‌ಸ್ಪೂನ್‌ ಕಾರಣ' ಎಂದು ಪತ್ರಿಕಾ ಮಾಧ್ಯಮವು ವ್ಯಾಪಕವಾಗಿ ಒಪ್ಪಿಕೊಂಡಿತು. ಚಲನಚಿತ್ರದಲ್ಲಿ ರೀಸ್‌ರ ಪಾತ್ರದ ಬಗ್ಗೆ ಬಣ್ಣಿಸಿದ ದಿ ಕ್ರಿಶ್ಚಿಯನ್‌ ಸೈನ್ಸ್‌ ಮಾನಿಟರ್, 'ಅವರು ಈ ಚಲನಚಿತ್ರದ ಪ್ರಮುಖ ಅಕರ್ಷಣೆ ಮಾತ್ರವಲ್ಲ, ಅವರು ಅದರ ಏಕೈಕ ಆಕರ್ಷಣೆ' ಎಂಬ ನಿರ್ಣಯಕ್ಕೆ ಬಂದಿತು.

*ಲೀಗಲ್ಲಿ ಬ್ಲೋಂಡ್‌* ನ ಯಶಸ್ಸಿನ ನಂತರ, 2003ರಲ್ಲಿ ರೀಸ್‌ ಅದರ ನಂತರದ ಭಾಗದಲ್ಲಿ ನಟಿಸಿದರು. *Legally Blonde 2: Red, White & Blonde*   ಇದರಲ್ಲಿ ಅವರ ಎಲ್ಲೆ ವುಡ್ಸ್‌ ಪಾತ್ರವು ಹಾರ್ವರ್ಡ್‌-ಶಿಕ್ಷಿತ ವಕೀಲೆಯಾಗಿ, ಶೃಂಗಾರ ಸಾಧನ ಉದ್ಯಮದ ವೈಜ್ಞಾನಿಕ ಪ್ರಯೋಗಗಳಿಂದ ಪ್ರಾಣಿಗಳನ್ನು ರಕ್ಷಿಸಲು ಸಂಕಲ್ಪಿಸುತ್ತಾರೆ. ಈ ಚಲನಚಿತ್ರವು ಮೊದಲ ಭಾಗದಷ್ಟು ಆರ್ಥಿಕ ಯಶಸ್ಸು ಪಡೆಯಲಿಲ್ಲ. ಹೆಚ್ಚಿಗೆ ಟೀಕೆಗಳಿಂದ ತುಂಬಿದ ವಿಮರ್ಶೆಗಳನ್ನು ಎದುರಿಸಬೇಕಾಯಿತು.  ಈ ಚಲನಚಿತ್ರವು 'ಪ್ರಯಾಸದಿಂದ ಸಾಗುವ,ಹಾಸ್ಯರಹಿತ ಮತ್ತು ಬಹುತೇಕ ದೈನ್ಯತೆಗೆ ಅರ್ಹ' ಎಂದು USA ಟುಡೇ ಪರಿಗಣಿಸಿತು. 'ರೀಸ್‌ ವಿದರ್‌ಸ್ಪೂನ್ ಹೊಂಬಣ್ಣದ ಕೂದಲುಳ್ಳ, ಅಸಾಧಾರಣ ಬುದ್ಧಿಮತ್ತೆಯುಳ್ಳ ಚೆಲುವೆಯ ಪಾತ್ರವನ್ನು ಉತ್ತಮವಾಗಿ ನಿಭಾಯಿಸಿದ್ದಾರೆ; ಆದರೆ ಹಾಸ್ಯರಹಿತ ಸಂವಾದಗಳಿಂದ ಅತ್ಯಂತ ಗುಣಮಟ್ಟದ ಹಾಸ್ಯದ ವೇಳೆಯು ವ್ಯರ್ಥವಾಗುತ್ತಿದೆ' ಎಂದು *USA ಟುಡೆ*  ಗಮನಸೆಳೆಯಿತು.

ಏತನ್ಮಧ್ಯೆ, 'ಮೊದಲನೆಯ ಚಿತ್ರದಲ್ಲಿದ್ದ ಮನರಂಜನಾ ಅಂಶಗಳೆಲ್ಲವನ್ನೂ ಈ ಎರಡನೆಯ ಭಾಗವು ಗಡುಸಾಗಿಸುತ್ತದೆ ಎಂದು *Salon.com*  ನಿರ್ಣಯಿಸಿತು.  ವಿಮರ್ಶಾಕಾರರು ಈ ಚಲನಚಿತ್ರಕ್ಕೆ ನಕಾರಾತ್ಮಕ ಪ್ರತಿಕ್ರಿಯೆ ನೀಡಿದರಾದರೂ, ಎರಡನೆಯ ಭಾಗವು ಬಿಡುಗಡೆಯಾದ ಮೊದಲ ಐದು ದಿನಗಳಲ್ಲಿ US ಗಲ್ಲಾಪೆಟ್ಟಿಗೆ ಪಟ್ಟಿಗಳಲ್ಲಿ $39 ದಶಲಕ್ಷ ಹಣ ಗಳಿಸಿ, USನಲ್ಲಿ $90 ದಶಲಕ್ಷ ಹಣ ಗಳಿಸಿತು.  ಈ ಪಾತ್ರಕ್ಕಾಗಿ ರೀಸ್‌ರಿಗೆ $15 ದಶಲಕ್ಷ ಮೊತ್ತದ ಸಂಬಳದ ಚೆಕ್‌ ಲಭಿಸಿತು. ಹಾಲಿವುಡ್‌ನಲ್ಲಿ ಅತಿ ಹೆಚ್ಚು ಸಂಭಾವನೆ ಪಡೆಯುವ ನಟಿಯರಲ್ಲಿ ಒಬ್ಬರಾಗುವತ್ತ 2002ರಲ್ಲಿ ಇದು ಮೊದಲ ಹೆಜ್ಜೆಯಾಯಿತು.

19ನೆಯ ಶತಮಾನ ಕಾಲದ ಅತ್ಯುತ್ತಮ ಕಾದಂಬರಿ *ವ್ಯಾನಿಟಿ ಫೇಯರ್‌*  ರೂಪಾಂತರದ 2004ರಲ್ಲಿ ಮೀರಾ ನಾಯರ್‌ ನಿರ್ದೇಶಿಸಿದ *ವ್ಯಾನಿಟಿ ಫೇಯರ್‌*  ಚಲನಚಿತ್ರದಲ್ಲಿ ರೀಸ್‌ ವಿದರ್‌ಸ್ಪೂನ್‌ ನಟಿಸಿದರು.  ಇದರಲ್ಲಿ ವಿದರ್‌ಸ್ಪೂನ್ ಪಾತ್ರ- ಬೆಕ್ಕಿ ಷಾರ್ಪ್‌- ಈ ಮಹಿಳೆಯ ಬಡತನದ ಬಾಲ್ಯವು ಅವಳನ್ನು ಮಹತ್ವಾಕಾಂಕ್ಷಿ ವ್ಯಕ್ತಿಯಾಗಿ ತಿರುಗಿಸಿ, ಅದೃಷ್ಟವನ್ನು ಅರಸಿಕೊಂಡು ಸಮಾಜದಲ್ಲಿ ಒಂದು ಸ್ಥಾನವನ್ನು ಪಡೆಯುವ ನಿರ್ದಯ ಸಂಕಲ್ಪವನ್ನು ಹೊಂದಿರುತ್ತಾಳೆ. ಈ ಚಲನಚಿತ್ರದ ಚಿತ್ರೀಕರಣದ ಸಮಯದಲ್ಲಿ ಅವರು ಗರ್ಭಿಣಿಯಾಗಿದ್ದರು. ತಾವು ಗರ್ಭವತಿಯಾಗಿದ್ದನ್ನು ಮರೆಮಾಚಲು ಸೂಕ್ತವಾದ ಪೋಷಾಕುಗಳನ್ನು ಧರಿಸುತ್ತಿದ್ದರು.  ಆಕೆಯ ನಟನೆಗೆ ಗರ್ಭದಾರಣೆ ತೊಡಕಾಗಿರಲಿಲ್ಲ, ಇದರ ಬದಲಿಗೆ ಬೆಕ್ಕಿ ಷಾರ್ಪ್‌ರ ಪಾತ್ರವನ್ನು ನಿಭಾಯಿಸಲು ಗರ್ಭದಾರಣೆ ಸ್ಥಿತಿಯು ನೆರವಾಯಿತು ಎಂದು ರೀಸ್‌ ನಂಬಿದರು. 'ಗರ್ಭಸ್ಥಿತಿಯು ತರುವಂತಹ ತೇಜಸ್ಸನ್ನು ನಾನು  ಇಷ್ಟಪಟ್ಟಿರುವೆ. ಮೈತುಂಬಿಕೊಳ್ಳುವಿಕೆಯನ್ನು ಇಷ್ಟಪಡುವೆ, ದಷ್ಟಪುಷ್ಟ ಎದೆಯನ್ನೂ ಇಷ್ಟಪಡುವೆ - ಇದು ನನಗೆ ಪಾತ್ರದಲ್ಲಿ ಅಪಾರ ಖುಷಿ ನೀಡುತ್ತದೆ' ಎಂದರು ಅವರು ಹೇಳಿದರು.  ಚಲನಚಿತ್ರ ಹಾಗೂ ಅವರು ಪಾತ್ರವಹಿಸಿದ ಬೆಕ್ಕಿ ಷಾರ್ಪ್‌ ಒಳ್ಳೆಯ ವಿಮರ್ಶೆಗಳನ್ನು ಸಂಪಾದಿಸಿದವು. ದಿ *ಹಾಲಿವುಡ್‌ ರಿಪೊರ್ಟರ್‌*  ಬರೆದದ್ದು ಹೀಗೆ: 'ನಾಯರ್‌ರ ತಾರಾಬಳಗವು ಭವ್ಯವಾಗಿದೆ.  ರೀಸ್‌ ವಿದರ್‌ಸ್ಪೂನ್‌ ತಮ್ಮ ಪಾತ್ರಕ್ಕೆ ತುಂಟತನಕ್ಕಿಂತ ಹೆಚ್ಚಾಗಿ ಪುನಶ್ಚೈತನ್ಯ ತುಂಬಿಸಿ ನ್ಯಾಯವೊದಗಿಸಿದ್ದಾರೆ.'   ಇದೇ ಸಮಯ, ರೀಸ್‌ರ ನಟನೆಯನ್ನು ಶ್ಲಾಘಿಸಿದ *ದಿ ಷಾರ್ಲಾಟ್‌ ಅಬ್ಸರ್ವರ್‌*  'ಮೃದುವಾದ ಅಂಚುಗಳನ್ನು ಹೊಂದಿರುವ ಅತ್ಯುತ್ತಮ ನಟನೆ' ಎಂದಿದೆ. 'ರೀಸ್‌ ವಿದರ್‌ಸ್ಪೂನ್‌ ಬೆಕ್ಕಿ ಷಾರ್ಪ್‌ ಪಾತ್ರ ಮಾಡಲೆಂದೇ ಹುಟ್ಟಿರುವಂತಿದೆ' ಎಂದು *ಲಾಸ್‌ ಏಂಜೆಲೀಸ್‌ ಟೈಮ್ಸ್‌*  ನಿರ್ಣಯಿಸಿತು.

### *ವಾಕ್‌ ದಿ ಲೈನ್‌*  ಹಾಗೂ ಅಲ್ಲಿಂದಾಚೆಗೆ (2005–ಇಂದಿನವರೆಗೆ) 
2004ರ ಅಪರಾರ್ಧದಲ್ಲಿ, ಭಾವಪ್ರಧಾನ ಹಾಸ್ಯ ಚಲನಚಿತ್ರ *ಜಸ್ಟ್‌ ಲೈಕ್‌ ಹೆವೆನ್‌* ನಲ್ಲಿ ರೀಸ್‌ ವಿದರ್‌ಸ್ಪೂನ್‌ ಮಾರ್ಕ್‌ ರಫೆಲೊರೊಂದಿಗೆ ನಟಿಸಿದರು. ಎಲಿಜಬೆತ್‌ ಮಾಸ್ಟರ್ಸನ್‌ ಎಂಬ ಪಾತ್ರದಲ್ಲಿ ಮಹತ್ವಾಕಾಂಕ್ಷೆಯ ಯುವ ವೈದ್ಯೆಯಾಗಿರುತ್ತಾಳೆ. ಗಂಭೀರ ಕಾರ್‌ ಅಪಘಾತವೊಂದರಿಂದ ಪ್ರಜ್ಞಾಹೀನ ಸ್ಥಿತಿಯಲ್ಲಿರುತ್ತಾಳೆ. ಆಕೆಯ ಆತ್ಮವು ತನ್ನ ಹಳೆಯ ನಿವಾಸಕ್ಕೆ ವಾಪಸಾಗಿ,
ಅಲ್ಲಿ ನಂತರ ಅವಳು ನೈಜ ಪ್ರೇಮವನ್ನು ಕಾಣುತ್ತಾಳೆ.

thumb|right|ಇಸವಿ 2005ರಲ್ಲಿ ಟೊರೊಂಟೊ ಅಂತಾರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ವಾಕ್‌ ದಿ ಲೈನ್‌ ಚಲನಚಿತ್ರದ ಪ್ರಥಮಪ್ರದರ್ಶನದಲ್ಲಿ ರೀಸ್‌ ವಿದರ್‌ಸ್ಪೂನ್‌
ಆ ವರ್ಷದ ಪೂರ್ವಾರ್ಧದಲ್ಲಿ, *ವಾಕ್ ದಿ ಲೈನ್‌*  ಚಲನಚಿತ್ರದಲ್ಲಿ ಗ್ರಾಮ್ಯ ಸಂಗೀತಗಾರ, ಹಾಡುಗಾರ ಮತ್ತು ಗೀತರಚನಾಕಾರ ಜಾನಿ ಕ್ಯಾಷ್‌ರ ಎರಡನೆಯ ಪತ್ನಿ ಜೂನ್‌ ಕಾರ್ಟರ್‌ ಕ್ಯಾಷ್‌ ಪಾತ್ರ ನಿರ್ವಹಿಸಲು ರೀಸ್‌ ವಿದರ್‌ಸ್ಪೂನ್‌ ಆಯ್ಕೆಯಾದರು.  ಕಾರ್ಟರ್‌ ಕ್ಯಾಷ್‌ ಸತ್ತಾಗ ರೀಸ್‌ *ವ್ಯಾನಿಟಿ ಫೇಯರ್‌*  ಚಲನಚಿತ್ರಕ್ಕಾಗಿ ಚಿತ್ರೀಕರಣದಲ್ಲಿ ಮಗ್ನರಾಗಿದ್ದ ಕಾರಣ ಕಾರ್ಟರ್‌ ಕ್ಯಾಷ್‌ರನ್ನು ಮುಖತಃ ಭೇಟಿ ಮಾಡುವ ಅವಕಾಶ ಅವರಿಗೆ ಸಿಗಲೇ ಇಲ್ಲ. 
ನಂತರ, ಅವರು ಆರು ತಿಂಗಳ ಕಾಲ ಈ ಪಾತ್ರಕ್ಕಾಗಿ ಹಾಡುವುದರ ತಾಲೀಮು ನಡೆಸಬೇಕಾಯಿತು.  ಕಾರ್ಟರ್‌ ಕ್ಯಾಷ್‌ರ ಪಾತ್ರ ನಿರ್ವಹಿಸಿದ ರೀಸ್‌ ವಿದರ್‌ಸ್ಪೂನ್‌ರಿಗೆ ವಿಮರ್ಶಕರಿಂದ ಒಳ್ಳೆಯ ಅಭಿಪ್ರಾಯ ಲಭಿಸಿತು. ರೀಸ್‌ರ ನಟನೆಯು ಚಲನಚಿತ್ರಕ್ಕೆ 'ಅನಂತ ಚೈತನ್ಯ' ನೀಡಿತು ಎಂದು ರೊಜರ್‌ ಎಬರ್ಟ್‌ ಬರೆದಿದ್ದಾರೆ. 
ಈ ನಟನೆಗಾಗಿ ರೀಸ್‌ ಹಲವು ಪ್ರಶಸ್ತಿ ಗಳಿಸಿದರು. ಇದರಲ್ಲಿ ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿ‌, ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌, BAFTA ಪ್ರಮುಖ ಪಾತ್ರದಲ್ಲಿ ಅತ್ಯುತ್ತಮ ನಟನೆಗಾಗಿ ಅಕ್ಯಾಡಮಿ ಪ್ರಶಸ್ತಿ‌ಗಳಿಸಿದರು. ಚಲನಚಿತ್ರೋದ್ಯಮದಲ್ಲಿ ವಿಮರ್ಶಾತ್ಮಕ ಯಶಸ್ಸಿನ ಜೊತೆಗೆ, ರೀಸ್‌ ವಿದರ್‌ಸ್ಪೂನ್‌ ಮತ್ತು ಅವರ *ವಾಕ್‌ ದಿ ಲೈನ್‌*  ಚಲನಚಿತ್ರದ ಸಹ-ನಟ ಜೋಕ್ವಿನ್‌ ಫೀನಿಕ್ಸ್‌ CMT ಮ್ಯೂಸಿಕ್‌ ಪ್ರಶಸ್ತಿಗಳಿಂದ 'ವರ್ಷದ ಸಹಯೋಗದ ವೀಡಿಯೊ' ನಾಮನಿರ್ದೇಶನವನ್ನೂ ಗಳಿಸಿದರು.  ಈ ಚಲನಚಿತ್ರದ ಕುರಿತು ರೀಸ್‌ ಬಹಳ ಉತ್ಸಾಹ ವ್ಯಕ್ತಪಡಿಸಿ: 'ಇದು ವಾಸ್ತವಿಕ ದೃಷ್ಟಿಯಿಂದ ಕೂಡಿರುವುದರಿಂದ ಹಾಗೂ ನಿಷಿದ್ಧ ಆಲೋಚನೆಗಳು ಮತ್ತು ತಪ್ಪುಮಾಡುವ ಸಂಭವವಿರುವ ಒಂದು ರೀತಿಯ ನೈಜ ವಿವಾಹ, ನೈಜ ಸಂಬಂಧವನ್ನು ಬಿಂಬಿಸುತ್ತಾದ್ದರಿಂದ ನಾನು ಈ ಚಿತ್ರವನ್ನು ನಿಜವಾಗಲೂ ಇಷ್ಟಪಡುತ್ತೇನೆ. ಸಮಸ್ಯೆಗಳಿಗೆ ಲಘುವಾದ, ಸುಲಭದ ಪರಿಹಾರಗಳನ್ನಷ್ಟೇ ಅಲ್ಲ, ದೀರ್ಘಾವಧಿಯಲ್ಲಿ ಇದು ಸಹಾನುಭೂತಿಯ ಬಗ್ಗೆಯೂ ಸಾರುತ್ತದೆ.'   ರೀಸ್‌ ಜೂನ್‌ ಕಾರ್ಟರ್‌ ಕ್ಯಾಷ್‌ ಬಗ್ಗೆಯೂ ಮಾತನಾಡಿದರು. ಜೂನ್‌ ಕ್ಯಾಷ್‌ ತಮ್ಮ ಕಾಲವನ್ನು ಮೀರಿದ ಮಹಿಳೆಯಾಗಿದ್ದರೆಂದು ಭಾವಿಸುವುದಾಗಿ ಹೇಳಿದರು. 'ಅವರ ಪಾತ್ರದ ಬಗ್ಗೆ ನಿಜವಾಗಲೂ ಗಮನಾರ್ಹ ವಿಷಯವೇನೆಂದರೆ ನಾವು 1950ರ ದಶಕಗಳಲ್ಲಿ ಸಾಮಾನ್ಯ ಸಂಗತಿಗಳ ರೀತಿ ಕಾಣುವಂತೆ ಎಲ್ಲ ಕೆಲಸಗಳನ್ನು ಅವರು ಮಾಡಿರುವುದು. ಆ ಕಾಲದಲ್ಲಿ ಮಹಿಳೆಯೊಬ್ಬಳು ಎರಡು ಬಾರಿ ಮದುವೆ-ವಿಚ್ಛೇದನಗಳಾಗಿ, ಇಬ್ಬರು ವಿಭಿನ್ನ ಪತಿಗಳಿಂದ ಇಬ್ಬರು ವಿಭಿನ್ನ ಮಕ್ಕಳನ್ನು ಪಡೆದು, ಸ್ವತಃ ಅತ್ಯಂತ ಖ್ಯಾತ ಸಂಗೀತಗಾರರಿಂದ ತುಂಬಿದ ಕಾರಿನಲ್ಲಿ ಸುತ್ತಾಡುವುದು ನಿಜವಾಗಲೂ ಸಹಿಸಿಕೊಳ್ಳಲು ಸಾಧ್ಯವಿರಲಿಲ್ಲ. ಅವರು ಯಾವುದೇ ಸಾಮಾಜಿಕ ಸಂಪ್ರದಾಯಕ್ಕೆ ಒಗ್ಗಿಕೊಳ್ಳಲು ಯತ್ನಿಸಲಿಲ್ಲ. ಹಾಗಾಗಿ ಬಹಳ ಆಧುನಿಕ ಕಾಲದ ಮಹಿಳೆಯನ್ನಾಗಿ ಅವರನ್ನು ಮಾಡಿದೆಯೆಂದು ನಾನು ಭಾವಿಸಿರುವೆ.'   *ಪೆನೆಲೋಪ್‌*  ಚಲನಚಿತ್ರದ ಬಿಡುಗಡೆಯ ದಿನಾಂಕವನ್ನು ಎರಡು ಬಾರಿ ಮುಂದೂಡಲಾಗಿತ್ತು. ಆನಂತರ ಫೆಬ್ರುವರಿ 2008ರಲ್ಲಿ ಬಿಡುಗಡೆಗೊಳ್ಳಲು ಸಜ್ಜಾಗಿತ್ತು.

ನವೆಂಬರ್‌ 2006ರಲ್ಲಿ ವಿದರ್‌ಸ್ಪೂನ್ ಪುನಃ ಕ್ಯಾಮೆರಾದ ಮುಂದೆ ವಾಪಸಾದರು. ರಾಜಕೀಯ ರೋಮಾಂಚಕ ಕಥಾವಸ್ತುವನ್ನು ಹೊಂದಿದ ಚಲನಚಿತ್ರ *ರೆಂಡಿಷನ್‌* ಗಾಗಿ ಚಿತ್ರೀಕರಣ ಆರಂಭವಾಯಿತು.  ಮೆರಿಲ್‌ ಸ್ಟ್ರೀಪ್‌, ಅಲ್ಯಾನ್‌ ಆರ್ಕಿನ್‌, ಪೀಟರ್‌ ಸಾರ್ಸ್‌ಗಾರ್ಡ್‌, ಮತ್ತು ಜೇಕ್‌ ಗಿಲೆನ್ಹಾಲ್‌ರೊಂದಿಗೆ ನಟಿಸಿದ ವಿದರ್‌ಸ್ಪೂನ್ ಬಾಂಬ್‌ ಸ್ಫೋಟದ ಆರೋಪಿಯ ಗರ್ಭಿಣಿ ಪತ್ನಿ ಇಸಬೆಲ್ಲಾ ಅಲ್‌-ಇಬ್ರಾಹಿಮ್ ಪಾತ್ರ ನಿರ್ವಹಿಸಿದರು.  *ರೆಂಡಿಷನ್‌*  ಚಲನಚಿತ್ರವು ಅಕ್ಟೋಬರ್‌ 2007ರಲ್ಲಿ ಬಿಡುಗಡೆಗೊಂಡಿತು. 2005ರಲ್ಲಿ *ವಾಕ್‌ ದಿ ಲೈನ್‌*  ಬಿಡುಗಡೆಗೊಂಡ ಬಳಿಕ ಎರಡು ವರ್ಷಗಳಲ್ಲಿ ಇದೇ ಅವರ ಮೊದಲ ಚಲನಚಿತ್ರವಾಗಿತ್ತು. ಈ ಚಲನಚಿತ್ರವು ಬಹುತೇಕ ನಕಾರಾತ್ಮಕ ವಿಮರ್ಶೆಗಳನ್ನು ಗಳಿಸಿತ್ತು. ಟೊರೊಂಟೊ ಚಲನಚಿತ್ರೋತ್ಸವದಲ್ಲಿ ಈ ಚಲನಚಿತ್ರ ನಿರಾಶಾದಾಯಕ ಎಂದು ಪರಿಗಣಿಸಲಾಯಿತು.  ರೀಸ್‌ ವಿದರ್‌ಸ್ಪೂನ್‌ರ ನಟನೆಯೂ ಟೀಕೆಗೊಳಗಾಯಿತು: 'ವಿದರ್‌ಸ್ಪೂನ್ ನಿಸ್ತೇಜವಾಗಿ ನಟಿಸಿರುವುದು ಅಚ್ಚರಿಯ ಸಂಗತಿ. ಸಾಮಾನ್ಯವಾಗಿ ತಮ್ಮ ಪಾತ್ರಗಳಿಗೆ ಶಕ್ತಿ ಮತ್ತು ಜೀವ ತುಂಬುವ ಅವರ ಪಾತ್ರ ಇಲ್ಲಿ ಕಳೆಗುಂದಿದಂತೆ ಕಂಡಿದೆ' ಎಂದು *USA ಟುಡೆ*  ಬರೆಯಿತು.
ಡಿಸೆಂಬರ್‌ 2007ರಲ್ಲಿ, ನಟ ವಿನ್ಸ್‌ ವಾನ್‌ರೊಂದಿಗೆ ರೀಸ್‌ *ಫೋರ್‌ ಕ್ರಿಸ್ಮಸಸ್‌*  ಎಂಬ ರಜಾ ಹಾಸ್ಯ ಚಿತ್ರಕ್ಕಾಗಿ ಚಿತ್ರೀಕರಣ ಆರಂಭಿಸಿದರು. ಕ್ರಿಸ್ಮಸ್‌ ದಿನವನ್ನು ಕಳೆಯಲು ತಮ್ಮ ಎಲ್ಲಾ ನಾಲ್ವರೂ ವಿಚ್ಛೇದಿತ ಹೆತ್ತವರನ್ನು ಭೇಟಿಯಾಗಲು ಯತ್ನಿಸುವ ದಂಪತಿಯ ಕಥೆಯನ್ನು ಹೊಂದಿರುವ ಈ ಚಿತ್ರದಲ್ಲಿ ಅವರು ವಿನ್ಸ್‌ ವಾಗನ್ ಜತೆ ನಟಿಸಿದರು.  ಈ ಚಲನಚಿತ್ರವು ನವೆಂಬರ್‌ 2008ರಲ್ಲಿ ಬಿಡುಗಡೆಯಾಯಿತು.  ವಿಮರ್ಶಕರಿಂದ ಸಾಮಾನ್ಯ ಪರಾಮರ್ಶೆಗಳಿಗೆ ಒಳಗಾದರೂ ಈ ಚಲನಚಿತ್ರವು ಗಲ್ಲಾಪೆಟ್ಟಿಗೆ ಯಶಸ್ಸು ಗಳಿಸಿತು. ದೇಶೀಯವಾಗಿ  ಇದು 120 ದಶಲಕ್ಷ US ಡಾಲರ್‌ ಹಣ ಗಳಿಸಿತು. ವಿಶ್ವಾದ್ಯಂತ US$157 ದಶಲಕ್ಷ ಹಣ ಗಳಿಸಿತು.

2009ರಲ್ಲಿ ವಿದರ್‌ಸ್ಪೂನ್ ಮೊದಲ ಬಾರಿಗೆ ಭೀತಿಹುಟ್ಟಿಸುವ ಪ್ರಕಾರದ ಚಲನಚಿತ್ರವನ್ನು *ಆವರ್‌ ಫ್ಯಾಮಿಲಿ ಟ್ರಬಲ್ಸ್‌*  ಪಾತ್ರದ ಮೂಲಕ ನಿರ್ವಹಿಸುವರೆಂದು ಘೋಷಿಸಲಾಯಿತು. *ಲೀಗಲ್ಲಿ ಬ್ಲೋಂಡ್‌ 2* ನ ಸಹನಿರ್ಮಾಪಕಿ ಜೆನಿಫರ್‌ ಸಿಂಪ್ಸನ್‌ರ ಸಹಯೋಗದೊಂದಿಗೆ, 'ಟೈಪ್‌ ಎ' ಬ್ಯಾನರ್‌ನಲ್ಲಿ, ಈ ಚಲನಚಿತ್ರವನ್ನು ನಿರ್ಮಿಸಲಿದ್ದಾರೆ.  ಕಂಪ್ಯೂಟರ್‌-ಆನಿಮೇಟೆಡ್‌ 3-D ಚಲನಚಿತ್ರ *ಮಾನ್ಸ್ಟರ್ಸ್‌ ವರ್ಸಸ್‌ ಏಲಿಯೆನ್ಸ್‌* ನ ಪ್ರಮುಖ ಪಾತ್ರ ಸೂಸಾನ್‌ ಮರ್ಫಿಗಾಗಿ ರೀಸ್‌ ವಿದರ್‌ಸ್ಪೂನ್‌ ಧ್ವನಿದಾನ ಮಾಡಿದರು. ಡ್ರೀಮ್ವರ್ಕ್ಸ್‌ ಆನಿಮೇಷನ್‌ ನಿರ್ಮಾಣದ ಈ ಚಲನಚಿತ್ರವು 29 ಮಾರ್ಚ್‌ 2009ರಂದು ಬಿಡುಗಡೆಗೊಂಡಿತು.

ಪಿಕ್ಸಾರ್‌ ಆನಿಮೇಷನ್ ಸ್ಟೂಡಿಯೊಸ್‌ ನಿರ್ಮಾಣದ *ದಿ ಬೇರ್‌ ಅಂಡ್‌ ದಿ ಬೋ*  ಎಂಬ ಕಂಪ್ಯೂಟರ್‌ ಆನಿಮೇಟಡ್ 3-D ಚಲನಚಿತ್ರದಲ್ಲಿ ಧ್ವನಿದಾನ ಮಾಡುವುದು ಅವರ ಮುಂದಿನ ಯೋಜನೆಗಳಲ್ಲಿ ಸೇರಿದೆ. ವಾಲ್ಟ್‌ ಡಿಸ್ನಿ ಪಿಕ್ಚರ್ಸ್‌ ವಿತರಣೆಯ ಈ ಚಲನಚಿತ್ರವು 2011ರ ಕ್ರಿಸ್ಮಸ್‌ ಹಬ್ಬದಂದು ಬಿಡುಗಡೆಗೊಳ್ಳಲು ನಿಗದಿಯಾಗಿದೆ. 
ವಿದರ್‌ಸ್ಪೂನ್ ಮುಂಬರುವ ಇನ್ನೊಂದು ಚಲನಚಿತ್ರದಲ್ಲಿ ಕಾಣಿಸಿಕೊಳ್ಳಲಿದ್ದು, ಅದು 1939ರಲ್ಲಿ ಬಿಡುಗಡೆಯಾದ *ಮಿಡ್ನೈಟ್‌*  ಎಂಬ ಹಾಸ್ಯ ಚಲನಚಿತ್ರದ ಮರುನಿರ್ಮಾಣ ಆಗಲಿದೆ. ಯೂನಿವರ್ಸಲ್‌ ಪಿಕ್ಚರ್ಸ್‌ ನಿರ್ಮಿಸಲಿರುವ ಈ ಚಲನಚಿತ್ರಕ್ಕೆ ಮೈಕಲ್‌ ಆರ್ನ್‌ಡ್ಟ್‌ ಚಿತ್ರಕಥೆ ನೀಡಲಿದ್ದಾರೆ.

## ಇತರೆ ಯೋಜನೆಗಳು 
ರೀಸ್‌ ವಿದರ್‌ಸ್ಪೂನ್‌ 'ಟೈಪ್‌ ಎ ಫಿಲ್ಮ್ಸ್‌' ಎಂಬ ಚಲನಚಿತ್ರ ನಿರ್ಮಾಣ ಸಂಸ್ಥೆಯ ಒಡತಿ.  ಬಾಲ್ಯದಅವರ ಉಪನಾಮ 'ಲಿಟ್ಲ್‌ ಮಿಸ್‌ ಟೈಪ್‌ ಎ' ಹೆಸರನ್ನು ಕಂಪೆನಿಗೆ ಇಡಲಾಗಿತ್ತು ಎಂದು ಮಾಧ್ಯಮವು ನಂಬಿತ್ತು. 
ಆದರೆ, *ಇಂಟರ್ವ್ಯೂ*  ಪತ್ರಿಕೆಯು ಕಂಪೆನಿಯ ಕುರಿತು ರಿದರ್‌ಸ್ಪೂನ್ ಅವರಲ್ಲಿ ಮಾಹಿತಿ ಕೇಳಿದಾಗ, ಅವರು ಹೆಸರಿನ ಮೂಲದ ಬಗ್ಗೆ ಸ್ಪಷ್ಟೀಕರಣ ನೀಡಿದರು: 'ನನ್ನ ಹೆಸರನ್ನೇ ಇಟ್ಟಿರುವೆ ಎಂದು ಜನರು ಭಾವಿಸಿದ್ದಾರೆ...  ನಿಜವೇನೆಂದರೆ, ಅದು ನಮ್ಮ ಕುಟುಂಬದವರೊಂದಿಗಿನ ಒಂದು ಒಳ-ನಗೆಹನಿ. ಟೈಪ್‌ ಎ ಮತ್ತು ಟೈಪ್‌ ಬಿ ವ್ಯಕ್ತಿತ್ವಗಳ ನಡುವಿನ ವ್ಯತ್ಯಾಸ ಸೇರಿದಂತೆ, ಕ್ಲಿಷ್ಟವಾದ ವೈದ್ಯಕೀಯ ಪದಗಳು ಏಳನೆಯ ವಯಸ್ಸಿನಲ್ಲೇ ನನಗೆ ಅರ್ಥವಾಗುತ್ತಿದ್ದವು.  ಆದರೆ ನಾನು ಸಂಸ್ಥೆಗೆ ಡಾಗ್ಫುಡ್‌ ಫಿಲ್ಮ್ಸ್‌ ಅಥವಾ ಫೊರ್ಕ್‌ ಅಥವಾ ಮತ್ತ್ಯಾವುದೋ ಹೆಸರಿಡಲು ಇಚ್ಛಿಸಿದ್ದೆ.  ಜೀವಮಾನವಿಡೀ ನೀವು ಈ ಭಾವನೆಗಳನ್ನು ಒಯ್ಯುತ್ತೀರಿ.'

ಈ ಪ್ರವಾಸದಲ್ಲಿ ಅವರು ಮಕ್ಕಳನ್ನು ಭೇಟಿಯಾಗಿ ಮಾತನಾಡಿಸಿ, ನಗರದ ಮೊದಲ ಫ್ರೀಡಮ್‌ ಸ್ಕೂಲ್‌ನ ಸ್ಥಾಪನೆಗೆ ಸಹಾಯ ಮಾಡಿದರು.

2007ರಲ್ಲಿ ಅವರು ಜಾಹೀರಾತುಗಳ ಒಪ್ಪಂದಗಳಿಗೆ ಪದಾರ್ಪಣೆ ಮಾಡಿದರು. ಏವನ್‌ ಪ್ರಾಡಕ್ಟ್ಸ್‌ ಎಂಬ ಸೌಂದರ್ಯವರ್ಧಕ ತಯಾರಕರಿಗಾಗಿ ಮೊದಲ ಜಾಗತಿಕ ರಾಯಭಾರಿಯಾಗಿ ಸೇವೆ ಸಲ್ಲಿಸಲು ಬಹುವರ್ಷೀಯ ಕರಾರಿಗೆ ಸಹಿ ಹಾಕಿದರು.  ಏವನ್‌ ಉದ್ದಿಮೆಯ ಸೌಂದರ್ಯವರ್ಧಕ ಉತ್ಪನ್ನಗಳಿಗಾಗಿ ಅವರು ವಕ್ತಾರೆಯಾಗಿದ್ದಾರೆ. ಇಷ್ಟೇ ಅಲ್ಲದೆ, ಮಹಿಳೆಯರಿಗೆ ಬೆಂಬಲ ನೀಡುವ ದಾನಧರ್ಮ ಸಂಘಟನೆ, ಸ್ತನದ ಕ್ಯಾನ್ಸರ್‌ ಸಂಶೋಧನೆ ಹಾಗೂ ಕೌಟುಂಬಿಕ ಹಿಂಸೆಗಳನ್ನು ತಡೆಗಟ್ಟಲು ಗಮನವಹಿಸಿರುವ*ಏವನ್‌ ಫೌಂಡೇಷನ್‌* ನ ಗೌರವಾನ್ವಿತ ಅಧ್ಯಕ್ಷೆಯಾಗಿ ರೀಸ್‌ ವಿದರ್‌ಸ್ಪೂನ್‌ ಕಾರ್ಯನಿರ್ವಹಿಸುತ್ತಿದ್ದಾರೆ. 
ಸೌಂದರ್ಯವರ್ಧಕಗಳ ಉತ್ಪನ್ನ ಅಭಿವೃದ್ಧಿ ಹಾಗೂ ವಾಣಿಜ್ಯ ಜಾಹೀರಾತುಗಳಲ್ಲಿ ಕಾಣಿಸಿಕೊಳ್ಳಲು ರೀಸ್‌ ಬದ್ಧರಾಗಿದ್ದರು.

2005ರಲ್ಲಿ, *ಟೀನ್‌ ಪೀಪಲ್‌*  ಪತ್ರಿಕೆಯ ಅತಿ ಪ್ರಭಾವೀ ಕಿರಿಯ ಹಾಲಿವುಡ್‌ ನಟ-ನಟಿಯರ ಪಟ್ಟಿಯಲ್ಲಿ ರೀಸ್‌ ಐದನೆಯ ಸ್ಥಾನ ಗಳಿಸಿಕೊಂಡರು.  2006ರಲ್ಲಿ, *ಟೈಮ್‌*  ಪತ್ರಿಕೆಯು ಪ್ರತಿ ವರ್ಷವೂ ಆಯ್ಕೆ ಮಾಡುವ ಟೈಮ್‌ 100 ವಿಶ್ವದ ಅತ್ಯಂತ ಪ್ರಭಾವೀ ವ್ಯಕ್ತಿಗಳ ಪಟ್ಟಿಯಲ್ಲಿ ರೀಸ್‌ ಸೇರ್ಪಡೆಯಾದರು.  ಅವರ ಬಗೆಗಿನ ಲೇಖನವನ್ನು ಸ್ನೇಹಿತ ಮತ್ತು *ಲೀಗಲ್ಲಿ ಬ್ಲೋಂಡ್‌*  ಎರಡೂ ಚಲನಚಿತ್ರಗಳಲ್ಲಿನ ಸಹನಟ ಲೂಕ್‌ ವಿಲ್ಸನ್‌ ಬರೆದರು.

ಇದೇ ವರ್ಷ, *ಫಾರ್‌ ಹಿಮ್‌ ಪತ್ರಿಕೆ* ಯ ಓದುಗರು ಅವರನ್ನು "ವಿಶ್ವದ 100 ಅತಿ 'ಲೈಂಗಿಕಾರ್ಷಣೆಯ' ಮಹಿಳೆಯರ" ಪೈಕಿ ಒಬ್ಬರು ಎಂದು ಕೂಡ ಆಯ್ಕೆ ಮಾಡಿದರು. 
*ಫೋರ್ಬ್ಸ್‌*  ಪತ್ರಿಕೆಯ ವಾರ್ಷಿಕ ಸಂಚಿಕೆಗಳ ಸೆಲೆಬ್ರಿಟಿ 100 ಪಟ್ಟಿಯಲ್ಲಿ 2006 ಮತ್ತು 2007ರಲ್ಲಿ ಅವರು ಕ್ರಮವಾಗಿ 75 ಮತ್ತು 80ನೆಯ ಸ್ಥಾನ ಗಳಿಸಿದರು. 
ಇಷ್ಟೇ ಅಲ್ಲದೆ, *ಫೋರ್ಬ್ಸ್‌*  ಪತ್ರಿಕೆಯು ಅವರು ತೆರೆಯ ಮೇಲೆ ನಿರ್ವಹಿಸಿದ ಪಾತ್ರಗಳಿಗೆ ಅನುಗುಣವಾಗಿ ನಂಬಿಕಸ್ಥ ಖ್ಯಾತನಾಮರ ಪಟ್ಟಿಯಲ್ಲಿ ಅವರನ್ನು ಆಗ್ರಸ್ಥಾನದಲ್ಲಿ ಇರಿಸಿತು.

ರೀಸ್‌ ವಿದರ್‌ಸ್ಪೂನ್‌ ತಮ್ಮ ಮೂರನೆಯ ಶಿಶುವಿನೊಂದಿಗೆ ಗರ್ಭಿಣಿಯಾಗಿದ್ದಾರೆ ಎಂದು *ಸ್ಟಾರ್‌*  ಪತ್ರಿಕೆ 2006ರಲ್ಲಿ ಕಥೆಯನ್ನು ಕಟ್ಟಿತ್ತು. ರೀಸ್ ಈ ಪತ್ರಿಕೆಯ ಮಾತೃ ಸಂಸ್ಥೆ ಅಮೆರಿಕನ್‌ ಮೀಡಿಯಾ ಇಂಕ್ ವಿರುದ್ಧ  ಖಾಸಗಿ ಜೀವನದಲ್ಲಿ ಹಸ್ತಕ್ಷೇಪ ಕುರಿತು ಲಾಸ್‌ ಏಂಜೆಲೀಸ್‌ ಸುಪೀರಿಯರ್‌ ಕೋರ್ಟ್‌ನಲ್ಲಿ ಮೊಕದ್ದಮೆ ಹೂಡಿದರು.

ನಮೂದಿಸಿರದ ಸಾಮಾನ್ಯ ಮತ್ತು ದಂಡನೆಯ ಹಾನಿಗಳನ್ನು ತುಂಬಿಕೊಡಬೇಕೆಂದು ದಾವೆಯಲ್ಲಿ ಅವರು ಕೋರಿದರು. ಈ ವರದಿಯಿಂದ ತನ್ನ ವರ್ಚಸ್ಸಿಗೆ ಹಾನಿಯಾಗಿದೆ. ಏಕೆಂದರೆ ಮುಂಬರುವ ಚಿತ್ರಗಳ ನಿರ್ಮಾಪಕರಿಂದ ತಾನು ಸುದ್ದಿಯನ್ನು ಬಚ್ಚಿಡುತ್ತಿದ್ದೇನೆಂಬ ಭಾವನೆಯನ್ನು ಅದು ಮೂಡಿಸಿದೆ.

*ಪೀಪಲ್‌*  ಪತ್ರಿಕೆಯ ವಾರ್ಷಿಕ "100 ಅತಿ ಸುಂದರಿ" ಸಂಚಿಕೆಗಳಲ್ಲಿ ವಿದರ್‌ಸ್ಪೂನ್ ನಾಲ್ಕು ಬಾರಿ ಕಾಣಿಸಿಕೊಂಡಿದ್ದಾರೆ.

2007ರಲ್ಲಿ, *ಪೀಪಲ್‌*  ಹಾಗೂ ಮನರಂಜನಾ ವಾರ್ತಾ ಕಾರ್ಯಕ್ರಮ *ಅಕ್ಸೆಸ್‌ ಹಾಲಿವುಡ್‌* ನಿಂದ ವರ್ಷದ ಅತ್ಯುತ್ತಮ ಉಡುಗೆ ಧರಿಸಿದ ನಟಿಯರಲ್ಲಿ ಒಬ್ಬಳಾಗಿ ರಿದರ್‌ಸ್ಪೂನ್ ಆಯ್ಕೆಯಾದರು.  ಇ-ಪೋಲ್‌ ಮಾರುಕಟ್ಟೆ ಸಂಶೋಧನೆ ನಡೆಸಿದ ಅಧ್ಯಯದ ಪ್ರಕಾರ, ರೀಸ್‌ ವಿದರ್‌ಸ್ಪೂನ್‌ 2007 ಇಸವಿಯ ಅತಿ ಇಷ್ಟವಾಗಬಲ್ಲ ಮಹಿಳಾ ಖ್ಯಾತನಾಮ ವ್ಯಕ್ತಿಯೆಂದು ತೋರಿಸಿತು.  ಅದೇ ವರ್ಷ, ಅಮೆರಿಕದ ಚಲನಚಿತ್ರೋದ್ಯಮದಲ್ಲಿ ರೀಸ್‌ ವಿದರ್‌ಸ್ಪೂನ್‌ ಅತಿ ಹೆಚ್ಚು ಸಂಭಾವನೆ ಪಡೆದ ನಟಿಯೆನಿಸಿ, ಪ್ರತಿ ಚಲನಚಿತ್ರಕ್ಕೆ $15ರಿಂದ $20 ದಶಲಕ್ಷ ಹಣ ಗಳಿಸುತ್ತಿದ್ದರು. 
ಏಪ್ರಿಲ್‌ 2008ರಲ್ಲಿ, 'ಐಡಲ್‌ ಗಿವ್ಸ್‌ ಬ್ಯಾಕ್‌' ಎಂಬ ಸಹಾಯಾರ್ಥ ಅಭಿಯಾನದಲ್ಲಿ ಅತಿಥಿ ನಟಿಯಾಗಿ ಕಾಣಿಸಿಕೊಂಡರು.

## ವೈಯಕ್ತಿಕ ಜೀವನ 
### ವಿವಾಹ 
ರೀಸ್‌ ವಿದರ್‌ಸ್ಪೂನ್‌ ಮಾರ್ಚ್‌ 1997ರಲ್ಲಿ ನಡೆದ ತಮ್ಮ 21ನೆಯ ಹುಟ್ಟುಹಬ್ಬದ ಸಂತೋಷಕೂಟದಲ್ಲಿ ಅಮೆರಿಕನ್‌ ನಟ ರಯಾನ್‌ ಫಿಲಿಪ್‌ರನ್ನು ಮೊದಲ ಬಾರಿಗೆ ಭೇಟಿಯಾದರು. 'ನೀನೇ ನನ್ನ ಹುಟ್ಟುಹಬ್ಬದ ಉಡುಗೊರೆ!' ಎಂದು ರೀಸ್‌ ರಯಾನ್‌ಗೆ ಹೇಳಿ, ತಮ್ಮನ್ನು ಪರಿಚಯಿಸಿಕೊಂಡರು.  ಡಿಸೆಂಬರ್‌ 1998ರಲ್ಲಿ ಜೋಡಿಯ ನಿಶ್ಚಿತಾರ್ಥವಾಯಿತು. ಗಲ್ಲಾಪೆಟ್ಟಿಗೆ ಯಶಸ್ವಿ *ಕ್ರೂಯಲ್‌ ಇಂಟೆನ್ಷನ್ಸ್‌*  ಚಲನಚಿತ್ರವು ಬಿಡುಗಡೆಯಾದ ನಂತರ  5 ಜೂನ್ 1999ರಂದು ಅವರು ದಕ್ಷಿಣ ಕ್ಯಾರೊಲಿನಾದ ಚಾರ್ಲ್ಸ್‌ಟನ್‌ನಲ್ಲಿರುವ ವೈಡ್‌ ಅವೇಕ್‌ ಪ್ಲ್ಯಾಂಟೇಷನ್‌ನಲ್ಲಿ ಮದುವೆಯಾದರು.  ಅವರಿಗೆ ಇಬ್ಬರು ಮಕ್ಕಳಿದ್ದಾರೆ. 5 ಸೆಪ್ಟೆಂಬರ್‌ 1999ರಂದು ಜನಿಸಿದ ಪುತ್ರಿ ಆವಾ ಎಲಿಜಬೆತ್‌, ಹಾಗೂ 23 ಅಕ್ಟೋಬರ್‌ 2003ರಂದು ಜನಿಸಿದ ಪುತ್ರ ಡೀಕಾನ್‌ ರೀಸ್‌.  ಮಕ್ಕಳ ಪಾಲನೆಗೆ ಬಿಡುವು ಮಾಡಿಕೊಳ್ಳಲು, ರೀಸ್‌ ಮತ್ತು ರಯಾನ್‌ ತಮ್ಮ-ತಮ್ಮ ಚಲನಚಿತ್ರಗಳಿಗಾಗಿ ಚಿತ್ರೀಕರಣ ವೇಳಾಪಟ್ಟಿಗಳನ್ನು ಸರದಿಯಂತೆ ಬದಲಿಸುತ್ತಿದ್ದರು.  ಡಿಸೆಂಬರ್‌ 2005ರಲ್ಲಿ ನಡೆದ *ಒಪ್ರಾ ವಿನ್ಫ್ರೇ ಷೋ* ದಲ್ಲಿ ರೀಸ್‌ ಹೇಳಿದ್ದು, 'ಯಾವ ಮಾನದಂಡಗಳ ಆಧಾರದ ಮೇಲೆ ನಿಮ್ಮ ವೈಯಕ್ತಿಕ ವಿಷಯಗಳನ್ನು ಅಥವಾ ವೈವಾಹಿಕ ಜೀವನವನ್ನು ಸರಿಪಡಿಸಿಕೊಳ್ಳುವುದು ಸರಿಯಲ್ಲ ಅಂತೀರ?  ಏನು,ಮದುವೆಯು ಒಂದು ಪ್ರಯಾಣವಲ್ಲವೇ?... ಯಾರೂ ಪರಿಪೂರ್ಣರಲ್ಲ...  ನಮಗೆ ನಮ್ಮದೇ ಸಮಸ್ಯೆಗಳಿರುತ್ತದೆ.'  ಅದೇ ತಿಂಗಳು, ಇನ್ನೊಂದು ಸಂದರ್ಶನದಲ್ಲಿ, ರೀಸ್‌ ಹೇಳಿದ್ದು, 'ತಾವೇ ಪರಿಪೂರ್ಣ, ಅಥವಾ ತಮ್ಮ ಜೀವನ ಪರಿಪೂರ್ಣ, ಅಥವಾ ತಮ್ಮ ಸಂಬಂಧ ಪರಿಪೂರ್ಣ ಎಂಬ ಕಲ್ಪನೆಯನ್ನು ಯಾರಾದರೂ ಇರಿಸಿಕೊಂಡಿದ್ದರೆ, ತೋರಿಕೆಯ ಹೊರನೋಟವು ಹಾಳಾಗುತ್ತದೆಂದು ಚಿಂತಿತರಾಗಿ ನಿಜಾಂಶವನ್ನು ಬಹಿರಂಗ ಮಾಡಲು ವಿರೋಧವಾಗಿದ್ದರೆ, ಅದು ತೊಂದರೆ ಕೊಡುವ ವಿಷಯವಾಗಿದೆ.'

### ಪ್ರತ್ಯೇಕತೆ ಮತ್ತು ವಿಚ್ಛೇದನ 
ತಾವು ಏಳು ವರ್ಷದ ವೈವಾಹಿಕ ಜೀವನದ ನಂತರ ಔಪಚಾರಿಕವಾಗಿ ಪ್ರತ್ಯೇಕವಾಗಿರಲು ನಿರ್ಧರಿಸಿರುವುದಾಗಿ ಅಕ್ಟೋಬರ್‌ 2006ರಲ್ಲಿ ರೀಸ್‌ ವಿದರ್‌ಸ್ಪೂನ್‌ ಮತ್ತು ರಯಾನ್‌ ಫಿಲಿಪ್‌ ಪ್ರಕಟಿಸಿದರು. ಇದರ ಮುಂದಿನ ತಿಂಗಳು, ಬಗೆಹರಿಸಲಾಗದ ಭಿನ್ನಾಭಿಪ್ರಾಯಗಳು ಎಂಬ ಕಾರಣ ಉದಾಹರಿಸಿ, ವಿದರ್‌ಸ್ಪೂನ್ ವಿಚ್ಛೇದನಕ್ಕಾಗಿ ಅರ್ಜಿ ಸಲ್ಲಿಸಿದರು.  ತಮ್ಮ ಅರ್ಜಿಯಲ್ಲಿ, ಅವರ ಇಬ್ಬರೂ ಮಕ್ಕಳ ಜಂಟಿ ಕಾನೂನುಬದ್ಧ ಪಾಲನೆ ಹಾಗೂ ಏಕಮಾತ್ರ ದೈಹಿಕ ಪಾಲನೆ, ಮಕ್ಕಳನ್ನು ಭೇಟಿ ನೀಡಲು ಫಿಲಿಪ್‌ರಿಗೆ ಸಂಪೂರ್ಣ ಹಕ್ಕುಗಳಿಗೆ ಕೋರಿದರು.  ದಂಪತಿ ಯಾವುದೇ ವಿವಾಹಪೂರ್ವ ಒಪ್ಪಂದ ಮಾಡಿಕೊಂಡಿರಲಿಲ್ಲ. ಹಾಗಾಗಿ, ಕ್ಯಾಲಿಫೊರ್ನಿಯಾ ಕಾನೂನಿನಡಿ, ವೈವಾಹಿಕ ಜೀವನದಲ್ಲಿ ಗಳಿಸಿದ ಎಲ್ಲಾ ಅಸ್ತಿಪಾಸ್ತಿಯಲ್ಲಿ ಅರ್ಧದಷ್ಟು ಪಾಲಿಗೆ ದಂಪತಿ ಅರ್ಹತೆ ಪಡೆಯುತ್ತಾರೆ. ಅದರಲ್ಲಿ ವಿದರ್‌ಸ್ಪೂನ್‌ ಗಳಿಸಿದ್ದು ಮಹತ್ವದ್ದಾಗಿತ್ತು. 
ನ್ಯಾಯಾಲಯವು ರಯಾನ್‌ ಫಿಲಿಪ್‌ರಿಗೆ ಯಾವುದೇ ಜೀವನಾಂಶದ ಬೆಂಬಲ ದಯಪಾಲಿಸಬಾರದೆಂದು ರೀಸ್‌ ಪ್ರಾರ್ಥನೆ ಸಲ್ಲಿಸಿದಾಗ ರಯಾನ್‌ ವಿರೋಧಿಸಲಿಲ್ಲ.  ಸೆಪ್ಟೆಂಬರ್‌ 2007ರಲ್ಲಿ, ಮೊದಲ ಬಾರಿಗೆ ಪ್ರತ್ಯೇಕಗೊಳ್ಳುವ ಕುರಿತು ಬಹಿರಂಗವಾಗಿ ಮಾತನಾಡಿದ ರಿದರ್‌ಸ್ಪೂನ್ 'ಬಹಳ ಕಷ್ಟಕರ ಹಾಗೂ ಭಯಾನಕ ಅನುಭವ ನೀಡಿತು' ಎಂದು *ಎಲ್ಲೆ*  ಪತ್ರಿಕೆಗೆ ತಿಳಿಸಿದರು.  ಅಕ್ಟೋಬರ್‌ 5, 2007ರಂದು ಲಾಸ್‌ ಏಂಜೆಲೀಸ್‌ ಸುಪೀರಿಯರ್‌ ಕೋರ್ಟ್‌ ರಿದರ್‌ಸ್ಪೂನ್ ಮತ್ತು ಫಿಲಿಪ್‌ರ ಅಂತಿಮ ವಿಚ್ಛೇದನಾ ದಾಖಲೆಗಳಿಗೆ ಸಮ್ಮತಿಸಿದ್ದರಿಂದ ಅವರ ವಿವಾಹ ಕೊನೆಗೊಂಡಿತು.

ಇಸವಿ 2007ರದುದ್ದಕ್ಕೂ, ರೀಸ್‌ ವಿದರ್‌ಸ್ಪೂನ್‌ ಮತ್ತು ಅವರ *ರೆಂಡಿಷನ್‌*  ಸಹನಟ ಜೇಕ್‌ ಗಿಲೆನ್ಹಾಲ್‌ ನಡುವಿನ ಪ್ರೇಮಸಂಬಂಧ ಕುರಿತು ಸಮೂಹ ಮಾಧ್ಯಮಗಳಲ್ಲಿ ಸತತವಾಗಿ ಊಹಾಪೋಹಗಳು ಹುಟ್ಟಿಕೊಂಡಿದ್ದವು. *ರೆಂಡಿಷನ್‌*  ಚಲನಚಿತ್ರದ ಪ್ರಚಾರದ ಸಮಾರಂಭವೊಂದರಲ್ಲಿ 2007ರ ಕೊನೆಯಲ್ಲಿ ಈ ಜೋಡಿಯು ಈ ವದಂತಿಗಳನ್ನು ತಳ್ಳಿಹಾಕಿತ್ತು. 
ಅಕ್ಟೋಬರ್‌ 2007ರಲ್ಲಿ ರೀಸ್‌ ವಿದರ್‌ಸ್ಪೂನ್‌ ವಿಚ್ಛೇದನ ಸಂಪೂರ್ಣಗೊಂಡ ನಂತರ, ರೀಸ್‌ ಮತ್ತು ಜೇಕ್‌ ಗಿಲೆನ್ಹಾಲ್‌ ತಮ್ಮ ಸಂಬಂಧದ ಕುರಿತು ಮುಕ್ತತೆ ತೋರಿಸಿದರು. ಇವರಿಬ್ಬರ ಜೋಡಿ ರೋಮ್‌ನಲ್ಲಿ ವಿಹರಿಸುತ್ತಿರುವ ಪಪರಾಜಿ ತೆಗೆದ ಚಿತ್ರಗಳನ್ನು ಬಿಡುಗಡೆ ಮಾಡಿದ್ದೇ ಇದಕ್ಕೆ ವಿಶೇಷ ಕಾರಣ ಎನ್ನಲಾಗಿದೆ.  ಅಂದಿನಿಂದಲೂ, ಆಗ್ಗಿಂದಾಗ್ಗೆ ಪಪರಾಜಿಗಳು ಈ ಜೋಡಿಯ ಛಾಯಾಚಿತ್ರಗಳ್ಳನ್ನು ತೆಗೆಯುತ್ತಿದ್ದರು. 
ಮಾರ್ಚ್‌ 2008ರಲ್ಲಿ ತಮ್ಮ ಇತ್ತೀಚೆಗಿನ ಚಲನಚಿತ್ರವನ್ನು ಪ್ರವರ್ತಿಸುವ ಸಮಾರಂಭದಲ್ಲಿ ರಯಾನ್‌ ಈ ಸಂಬಂಧವನ್ನು ಮೊದಲು ಖಚಿತಪಡಿಸಿದರು. 
ಅವರು ಖುದ್ದಾಗಿ ಜೇಕ್‌ ಗಿಲೆನ್ಹಾಲ್‌ರೊಂದಿಗಿನ ಈ ಸಂಬಂಧವನ್ನು ಖಚಿತಪಡಿಸಿದರು. ನವೆಂಬರ್‌ 2008ರ *ವೋಗ್‌*  ಪತ್ರಿಕೆಗೆ ನೀಡಿದ ಸಂದರ್ಶನದಲ್ಲಿ ತಮ್ಮ ಗೆಳೆಯನನ್ನು "ಅತ್ಯಂತ ಪ್ರೋತ್ಸಾಹಕ" ಎಂದು ಕರೆದಿದ್ದಾರೆ.  ನವೆಂಬರ್‌ 2009ರಲ್ಲಿ ಜೋಡಿಯು ಬೇರ್ಪಟ್ಟರೆಂದು ವರದಿಯಾಗಿತ್ತು. ಆದರೆ ವಿದರ್‌ಸ್ಪೂನ್ ಮತ್ತು ಗಿಲೆನ್‌ಹಾಲ್ ಪ್ರಸಾರಕರು ಈ ಸುದ್ದಿಯನ್ನು ಜಂಟಿಯಾಗಿ ನಿರಾಕರಿಸಿ 'ಅವರಿಬ್ಬರು ಈಗಲೂ ಒಟ್ಟಿಗೇ ಇರುವುದಾಗಿ' ಘೋಷಿಸಿದರು.

## ಚಲನಚಿತ್ರಗಳ ಪಟ್ಟಿ 
### TV ಕಾರ್ಯಕ್ರಮಗಳು 
## ಧ್ವನಿಮುದ್ರಿಕೆ ಪಟ್ಟಿ 
## ಆಕರಗಳು 
## ಬಾಹ್ಯ ಕೊಂಡಿಗಳು 
*
*ಆಲ್‌ಮೂವೀನಲ್ಲಿ ರೀಸ್‌ ವಿದರ್‌ಸ್ಪೂನ್‌

ವರ್ಗ:೧೯೭೬ ಜನನ
ವರ್ಗ:ಈಗಿರುವ ವ್ಯಕ್ತಿಗಳು
ವರ್ಗ:ಅಮೆರಿಕನ್‌ ಚಲನಚಿತ್ರ ನಟರು
ವರ್ಗ:ಅಮೆರಿಕನ್‌ ಬಾಲ ನಟರು
ವರ್ಗ:ಅಮೆರಿಕನ್‌ ದೂರದರ್ಶನ (ಕಿರುತೆರೆ) ನಟರು
ವರ್ಗ:ಅಮೆರಿಕನ್‌ ಧ್ವನಿದಾನ ನಟರು
ವರ್ಗ:ಅಮೆರಿಕನ್‌ ಬಿಷಪ್‌ ಗಣಪ್ರಭುತ್ವವಾದಿಗಳು
ವರ್ಗ:ಅಕ್ಯಾಡಮಿ ಪ್ರಶಸ್ತಿ‌ ಅತ್ಯುತ್ತಮ ನಟಿ ಪ್ರಶಸ್ತಿ ವಿಜೇತೆಯರು
ವರ್ಗ:ಸ್ಕಾಟಿಷ್‌ ಅಮೇರಿಕನ್ನರು
ವರ್ಗ:BAFTA ವಿಜೇತರು (ಜನರು)
ವರ್ಗ:ಮಿಲಿಟರಿ ಬ್ರ್ಯಾಟ್ಸ್
ವರ್ಗ:MTV ಮೂವೀ ಪ್ರಶಸ್ತಿ‌ ವಿಜೇತರು
ವರ್ಗ:ಟನ್ನೆಸೀಯ ನ್ಯಾಷ್ವಿಲ್‌ನ ಜನರು
ವರ್ಗ:ಸ್ಟ್ಯಾನ್ಫರ್ಡ್‌ ವಿಶ್ವವಿದ್ಯಾನಿಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಟೆನಿಸ್ಸೀಯ ನಟರು
ವರ್ಗ:ಲೂಯಿಸಿಯಾನಾದ ನ್ಯೂ ಆರ್ಲಿಯನ್ಸ್‌ನ ಜನರು
ವರ್ಗ:ಲೂಸಿಯಾನದ ನಟರು
ವರ್ಗ:ಅಮೆರಿಕನ್‌ ಚಲನಚಿತ್ರ ನಿರ್ಮಾಪಕರು
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು